Σεξ, ναρκωτικά και φιλοσοφίες σε ιστορία του Σκρουτζ Μακ Ντακ. | Στροβολιώτης\ntags: Καρλ Μπάρκς, Ντίσνεϊ, Σκρουτζ, ουτοπία\n1. Εισαγωγή για τους αμύητους. Οι ιστορίες με τους ήρωες του Ντίσνεϊ πάνε πίσω πολλές δεκαετίες. Δεν γράφτηκαν όμως από τον Ντίσνεϊ. Στην πραγματικότητα η αυτοκρατορία που κτίστηκε στον Μίκυ, τον Ντόναλντ, τον Σκρουτζ και τους άλλους παρέες, οφείλεται σε μια στρατιά σχεδιαστών που έφτιαξαν χιλιάδες ιστορίες. Οι σχεδιαστές δεν ήταν μόνο αμερικανοί, αφού εκδίδονται ιστορίες με ήρωες του Ντίσνεϊ και από άλλες χώρες, νοουμένου ότι πληρούν κάποια κριτήρια. Αξιοσημείωτη είναι η Ιταλική συνεισφορά, η οποία εμβολίασε τις πιο απλοϊκές αμερικάνικες ιστορίες. Ξεχωρίζουν επίσης και οι Ολλανδοί σχεδιαστές. Σημαντικότερος κλασσικός σχεδιαστής της πρώτης εποχής (1930-1960) θεωρείται ο Καρλ Μπαρκς, ο οποίος επονομάζεται και «παπιάνθρωπος» αφού ήταν εκείνος που εισήγαγε πολλούς νέους χαρακτήρες παπίρων, με πιο σημαντική εκείνη του ιδίου του Σκρουτζ Μακ Ντακ.\n2. Η ιστορία. Αναφέρομαι στην ιστορία «Βασιλιάς Σκρουτζ ο Α’» που δημοσιεύτηκε στο περιοδικό Κόμιξ του Δεκεμβρίου 2011. Προκειται για την τελευταία ιστορία του Καρλ Μπαρκς πριν βγει στη σύνταξη. Ο Μπαρκς δεν σχεδίασε αυτή την ιστορία. Έγραψε το σενάριο αλλά το σχέδιο το είχε κάνει το 1967 ο Τόνυ Στρομπλ . Η γνωστή οικογένεια των παπίρων κάνει τη βόλτα στο πάρκο όπου βρίσκεται ένας προφανώς ανατολίτης μάντης, ο Σουάμι Χαν Χαν, ο οποίος τους πληροφορεί πως είχε γεννηθεί το 2050 ΠΧ. Ο Σκρουτζ δεν πείθεται φυσικά, αλλά πιο έντονα αντιδρά όταν ο μάντης του ζητά μια δεκάρα για να του πει το μέλλον. Ο μάντης ακούγοντας τη φωνή του Σκρουτζ ταράζεται, και με πολλή επιμονή καταφέρνει τελικά να βάλει τις παπίρες στη σκηνή του. Εκεί τις μαγεύει και τις παίρνει πίσω 40 αιώνες. Μαθαίνουμε πως ο μάντης ανεγνώρισε στη φωνή του Σκρουτζ τη φωνή ενός πανάρχαιου βασιλιά με τον οποίο είχε πολεμήσει τότε, και ο οποίος γνώριζε τον χώρο φύλαξης ενός σημαντικού, απροσδιόριστου θησαυρού. Ο μάντης αναγκάζει τις παπίρες να πιουν ένα μαγικό φίλτρο, το οποίο τους επαναφέρει κάποια ιστορική μνήμη και ξαφνικά παρακολουθούμε τια παπίρες να ζουν τη ζωή κάποιας αρχαίας βασιλικής οικογένειας. Ενώ όλα πήγαιναν καλά, έρχονται οι εχθροί, γίνεται μάχη, και ο βασιλιάς των εχθρών, που δεν είναι παρά ο ίδιος ο μάντης Χαν Χαν, βρίσκεται αντιμέτωπος τετ α τετ με τις παπίρες. Η πλοκή είναι γρήγορη με ανατροπές. Σε κάποια φάση ο Χαν Χαν, ενώ βρίσκεται σε δύσκολη θέση, ξεγελά τον αρχαίο βασιλιά Σκρουτζ και τους υπόλοιπους και καταφέρνει να πιεί ένα μαγικό φίλτρο με καταλυτικές συνέπειες: πίνει το φίλτρο της αθανασίας και της αφθαρσίας. Η ιστορία συνεχίζεται με γρήγορες εναλλαγές με απόσταση 40 αιώνων η μια από την άλλη. Οι παπίρες επικρατούν στο τέλος, και καταλήγουν σε συμβιβασμό μπροστά στον θησαυρό. Ο Χαν Χαν θέλει μόνο μια μικρή λύκηθο με γκρίζα σκόνη. «Δεν περιμένω να καταλάβεις την αξία της» λέει ο Χαν Χαν στο ανιψάκι του Ντόναλντ. Σε μια έκρηξη αυτοκριτικής, και στην κορύφωση της ιστορίας, ο Χαν Χαν θυμάται την στιγμή εκείνη πριν 40 αιώνες που είχε πιει το φίλτρο της αθανασίας όταν ήταν «νέος και άμυαλος». Η γκρίζα σκόνη αποτελεί το αντίδοτο. Ο Χαν Χαν την καταπίνει, και αμέσως καταρρέει. Δηλώνει κουρασμένος και τρομερά μόνος, και πάει να συναντήσει τη στάχτη στην οποία μεταβλήθηκαν οι στρατιές και οι όμορφες σκλάβες του. Ο Σκρουτζ και ο Ντόναλντ λούζονται στο χρυσό και τα πετράδια του δικού τους μεριδίου.\nΒασιλιάς Σκρουτζ ο Α'.\n3. Ο σχεδιαστής. Η ιστορία την οποία περιγράφω σχεδιάστηκε ξανά από τον Ντάαν Γίππες πριν από 4 χρόνια. Το σενάριο είναι φυσικά το ίδιο, αλλά η σχεδιαστική γραμμή πολύ διαφορετική. Ο Γίππες παρουσιάζει πιο γεμάτες εικόνες, με λεπτομέρεια και κίνηση. Η τεχνολογία του 2007 ήταν υποθέτω πολύ πιο φιλική και προχωρημένη σε σχέση με 40 χρόνια πιο πριν. Τα σχέδια του Γίππες είναι επίσης πιο εκφραστικά, με κατά το δυνατόν πιο εξανθρωπισμένες παπίρες. Αυτή η διαφορά δεν αφορά μόνο την αισθητική, γίνεται και ουσία.\n4. Το σεξ. Δεν είχε ποτέ δεσπόζουσα θέση στις παραγωγές της Ντίσνεϊ. Βλέποντας και τις ανοησίες που παρακολουθούν τα κοπελλούθκια από το κανάλι της εταιρείας, βλέπω μια επιφανειακή και μάλλον υποκριτική προσέγγιση, που μάλλον καταπιέζει τα όποια συναισθήματα. Από την άλλη δεν μπορούν να το «κρύψουν» εντελώς, αφού οι δεκαπεντάχρονοι που πρωταγωνιστούν δεν θα ήταν δεκαπεντάχρονοι χωρίς τη σεξουαλική τους ταυτότητα. Σε αυτή την ιστορία όμως έχουμε κάτι το πρωτοφανές. Οι αρχαίες παπίρες κάνουν τη βόλτα τους στην αγορά κοιτάζοντας την καινούργια πραμάτεια που ήρθε από μέρη μακρινά. Ξαφνικά βλέπουμε ένα ξελιγωμένο Ντόναλντ να τρέχει προς τη νέα παραλαβή από… «τσαχπίνες σκλάβες από τη Χαλδαία.» Στο αμέσως επόμενο καρέ βλέπουμε και τα ανιψάκια να έχουν περάσει τις αλυσίδες σε κάτι πολύ νεαρά αγριοκόριτσα, και να τις παίρνουν μακριά με ένοχο βλέμμα. Ο Σκρουτζ φυσικά τους κόβει τη λίμπιντο επικαλούμενος οικονομικές δυσκολίες: «Αν αγοράσεις άλλες τσαχπίνες σκλάβες, θα πρέπει να αυξήσω τους φόρους για να τις θρέψω.» Γουάου! Πως ξέφυγαν τέτοιες αναφορές από τη λογοκρισία; Και το σκάνδαλο δεν τελειώνει εκεί. Κοιτάξτε τα σχέδιο του Στρομπλ του 1967:\nΈνας ξελιγωμένος Ντόναλντ.\nΚαι το σχέδιο του Γίππες:\nΟι προκλητικές αυτές γκόμενες θα μπορούσαν να εξάψουν τη φαντασία σε πολλές παπίρες – και όχι μόνο!\n5. Τα ναρκωτικά. Βρισκόμαστε στη φάση της μάχης, 40 αιώνες πιο πριν. Ο Χαν Χαν προσπαθεί να παραβιάσει το θησαυροφυλάκιο του Σκρουτζ και οι παπίρες αμύνονται με όλα τα μέσα. Και ξάφνου εκεί μέσα στη μέση της μάχης, τα ανιψάκια το ρίχνουν στο τραγούδι! Τραγουδούν τις περιπέτειες του βασιλιά τους και αναφέρονται στις πόλεις που κούρσεψε. Κάποιοι περιέγραψαν αυτή την παράδοξη λεπτομέρεια ως «ομηρικό» ή αρχαιοελληνικό επηρεασμό. Δείτε:\nΧμμ, το 1967 δεν ήταν πιο πιθανό να παραπέμπει αυτή η σκηνή σε ψυχεδέλεια; Η χρήση ναρκωτικών σε μάχες δεν είναι πρωτοφανής, τι πιο φυσικό λοιπόν για τον Μπαρκς να συνδυάσει τις ιστορικές του γνώσεις με το κλίμα της τότε εποχής. Πάντως, ενώ υποτίθεται πως οι παπίρες αντιμετωπίζουν θανάσιμο κίνδυνο από τους υπέρτερους εχθρούς, τα ανιψάκια που τραγουδούν έχουν ένα μπλαζέ ύφος, που σε τίποτα δε θυμίζει μάχη.\n6. Ο θάνατος. Το πιο ενδιαφέρον κομμάτι αυτής της ιστορίας βρίσκεται στο τέλος της. Ο Χαν Χαν νικημένος από τις παπίρες δέχεται συμβιβασμό στο μοίρασμα του θησαυρού. Εκείνο όμως που ζητούσε δεν ήταν χρυσάφι ή πετράδια. Σαράντα αιώνες ζωής είχε βαρεθεί. Εκείνο που γύρευε ήταν λύτρωση, ήταν το τέλος. Λύτρωση από αυτό που λογικά φαίνεται ως η υπέρτατη επιδίωξη: αθανασία και αφθαρσία μαζί. Αυτό όμως το καθεστώς της ζωής του, κατέληξε να γίνει η φυλακή του. Δείτε πως είδαν τη σκηνή οι δυο σχεδιαστές:\nΟ θάνατος της αθανασίας 1967.\nΟ θάνατος της αθανασίας 2007.\nΈχουμε δει ξανά ήρωες που κουβαλούν μαζί τους την αφθαρσία. Το στερεότυπο λέει πως συνδέονται με το απόλυτο καλό ή το απόλυτο κακό, έννοιες που ως απόλυτες πρέπει να είναι και άφθαρτες και αθάνατες. Ο Μπαρκς επέλεξε στο σενάριο του όμως να χρησιμοποιήσει την μειοψηφούσα νοοτροπία που επίσης συναντούμε και αλλού, και αναφέρεται σε αθάνατους ήρωες που γυρεύουν με κάποιο τρόπο την λύτρωση … από τη ζωή.\nΑυτή η κατάσταση μας επιτρέπει να βγάλουμε και συμπεράσματα για την ίδια την ουσία της ύπαρξης του ανθρώπινου γένους. Η προέκταση, η λογική προέκταση λέει πως αν η ανθρώπινη ύπαρξη ξεφύγει από τα τετριμμένα, τότε μπορούμε να δούμε τα όρια της, και τη σημασία της. Και τα όρια της δεν είναι κατ΄ ανάγκη καλά. Το νόημα της φυσικής αθανασίας και αφθαρσίας φθείρεται με την πάροδο του χρόνου. Χάνεται η ουσία χάνεται και το κίνητρο του να κάνεις εκείνα που επιθυμείς περισσότερο, να ιεραρχήσεις προτεραιότητες λαμβάνοντας υπόψιν το πεπερασμένο του χρόνου σου. Ο Χαν Χαν απομονωμένος και απελπισμένος, μας συγχύζει για λίγο αφού γυρεύει ένα θησαυρό. Η ανατροπή έρχεται όταν αντιλαμβανόμαστε πως ο θησαυρός που γυρεύει αφορά – επιτέλους- τον τερματισμό της ζωής του.\n7. Η Φιλοσοφία. Με δυο λόγια, η αθανασία είναι κακό πράγμα. Αυτή η εκτίμηση ίσως να μην είναι και τόσο «ταμπού» και για αυτό το λόγο εμφανίζεται σε ιστορία της Ντίσνεϊ. Να σημειώσετε όμως πως γενικά η έννοια θάνατος απουσιάζει πλήρως από αυτές τις ιστορίες, άρα η εμφάνιση της με τόσο δραματικό τρόπο, σοκάρει.\nΑν το φιλοσοφήσουμε όμως και λίγο, η έννοια της αθανασίας εμπλέκει και άλλα πράγματα: είναι μέρος μιας ουτοπίας. Μιας ουτοπίας από αυτές που φτιάχνουν οι κομμουνιστές και οι Χριστιανοί. Μια ουτοπία ελλιπή μεν, αλλά περιέχουσα το βασικό συστατικό: την αθανασία, ως χαρακτηριστικό του τελείου. Αθανασία της ψυχής υπόσχονται οι χριστιανοί (στον άλλο κόσμο), την τέλεια κοινωνία υπόσχονται οι κομμουνιστές. Η ιστορία του Μπαρκς, δεν είναι φυσικά οριστικό δικαστικό πόρισμα, αλλά δείχνει με παραστατικό τρόπο πως η αθανασία κάνει κακό στην υγεία.\nΤο ίδιο και οι ουτοπίες, οι οποίες υπερβαίνουν την ανθρώπινη φύση. Κατ’ ακρίβεια αντιπαρατίθενται με την ανθρώπινη φύση, η οποία στην φυσιολογική της ανάπτυξη λειτουργεί καλύτερα μέσα σε περιορισμούς. Περιορισμούς στον χρόνο, περιορισμούς στην τελειότητα. Περιορισμούς που δίνουν κίνητρο να βελτιωθείς, να αλλάξεις, να αφήσεις κάτι πίσω σου.\nΤο ανιαρό καθεστώς της αιωνιότητας σε κάνει τεμπέλη, σε απομονώνει, και σου στερεί το νόημα της ζωής.\nΤο ίδιο και οι ουτοπίες.\nΠηγή φωτογραφιών της ιστορίας του 1967, εδώ.\nfrom → Θρησκεία, Τέχνες\n← Δικαιοσύνη, ή εκδίκηση;\nΔεκέμβριος 29, 2011 08:11\nείμαστε τυχεροί γιατί η κόρη μου ζήτησε από τον άη βασίλη ένα τόμο με ιστορίες του Καρλ Μπαρκς!\nΔεκέμβριος 29, 2011 17:23\nΝομίζω θα τον ευχαριστηθεί και ο παπάς τον σχετικό τόμο 🙂\nΔεκέμβριος 29, 2011 11:38\n«Το ανιαρό καθεστώς της αιωνιότητας σε κάνει τεμπέλη, σε απομονώνει, και σου στερεί το νόημα της ζωής.»\nΚάλλιο πέντε και στοι χέρι…\nΔεκέμβριος 29, 2011 17:24\nΘα ήταν όντως παράξενες οι παροιμίες σε καθεστώς αθανασίας. Η «σοφία» τους θα ήταν άλλωσπως.\nΠως θα έλεγες ας πούμε στον Χαν Χαν «για μικρός μικρός παντρέψου, για μικρός καλογερέψου.\nΔεκέμβριος 29, 2011 11:48\nμπορώ να σκεφτώ πως εν άλλα πράματα που απαξιώνονται με τον Χαν Χαν δαμαί…\nαπαξιώνεται η ματαιοδοξία, φαίνεται η κούραση του πάπιου που κυνηγά την αθανασία με σκοπό μάλλον να απολαύσει όσο περισσότερα υλικά μπορεί τζαι να διαπρέπει για όσο περισσότερα χρόνια μπορεί (όπως όλοι οι ματαιόδοξοι)… τζαι στο τέλος απλά κουράζεται τζαι μεινίσκει μόνος του, πλήρης απογοήτευση…\nέννεν η αθανασία μάλλον ο αυτοσκοπός, έσιει κάποιες ανάγκες, πιστεύκει θα τες λύσει με την αθανασία, δεν τες καλύπτει στην τελική, δεν τον συγκινούν οι θησαυροί τζαι τα πλούτη πλέον, κουράζεται, φθείρεται ψυχολογικά, τζαι μεινίσκει μόνος του… τζαι απλά παραιτείται τζαι που την αθανασία τζαι που ούλλα\nΑυτά που γράφεις αφορούν μάλλον τον Σκρουτζ, ο οποίος είναι μεν ντε φάκτο «αθάνατος» αλλά δεν υπονοείται αυτό από τους σχεδιαστές του 🙂\nΟ Χαν Χαν είχε πάρει το φίλτρο της αθανασίας στα πλαίσια του αρχαίου καυγά του με τις παπίρες. Δεν υπονοήθηκε πως το είχε κάνει για οποιοδήποτε άλλο λόγο πέραν της πολεμικής του επικράτησης.\nΦυσικά, του βγήκε ξινό…\nΔεκέμβριος 29, 2011 14:19\nThanks Yianno mou for this great analysis. The idea of mortality in this Carl Barks last comic book before retiring, might have been his way of saying goodbye to his fans….As a great, big fan of Barks, I have to say that through his pages, he shall remain immortal….\nΔεκέμβριος 29, 2011 17:25\nΝαι, αυτή την ερμηνεία έχουν δώσει και άλλοι. Ήταν πάντως ένα τολμηρό αντίο, αφού γενικά οι ιστορίες του Μπαρκς ήταν μάλλον συντηρητικές, τηρώντας τα κριτήρια της Ντίσνεϊ.\nΔεκέμβριος 29, 2011 16:29\nΑπο το φεισμπουκικό μου ΤΤΤε. Απολογούμαι για το (σχεδόν) copy paste, αλλά και το οριτζιναλ κείμενο είναι δικό μου.\nΗ απλή, λογική συνειδητοποίηση της θνησιμότητας είναι η ραχοκοκαλιά του «Daytripper», των βραζιλιάνων δίδυμων αδελφών Fabio Moon και Gabriel Ba. Μια γραφική μελέτη στους πολλούς θανάτους ενός ανθρώπου. Ναι, σωστά τα έγραψα. «Πολλούς …… ενός ………» . Ο ένας είναι ο Bras de Oliva Domingos. Και κάθε κεφάλαιο της ζωής του/βιβλίου τελειώνει με το θάνατό του. Και όλο το επίκεντρο για τη θνησιμότητα, ειρωνικά αλλά κατάλληλα και αναμενόμενα, εστιάζει όλη την προσοχή μας στη ζωή – την εύθραυστη ζωή, τις υποσχέσεις της, και τις παράξενες στροφές της.\nΟ Bras de Oliva Domingos είναι ο γιος ενός διάσημου συγγραφέα. Ακολουθεί τα συγγραφικά βήματα του πατέρα του. Παραπατώντας αρχικά. Γράφει νεκρολογίες σε εφημερίδα. Σπαρακτικά σχεδόν καγχάζει:»I wanted to write about LIFE, Jorge. And look at me now… all I write about is death.» Και τον ακολουθούμε στα 32 του να μοιάζει ωραίος αλλά μίζερος στο σμόκιν του, μέσα από πάρκα, και βραζιλιάνικους δρόμους, στην τιμητική βράβευση του πατέρα του, στο τσιγάρο, στο μπαρ, στον πυροβολισμό, στον πρώτο ανέλπιστο θάνατο του.\nΑλλά αυτό δεν είναι το τέλος … αλλά ούτε η αρχή. Επαναλαμβάνω ότι κάθε κεφάλαιο του τελειώνει με ένα θάνατο. Ανεπαίσθητα οδηγούμαστε πως θα πεθάνει. Ή πως θα μπορούσε να πεθάνει. Η πως πεθαίνει σε μια παράλληλη πραγματικότητα. Τον βλέπουμε να πεθαίνει σε διαφορετικούς χώρους, με διαφορετικούς τρόπους. Δολοφονείται. Από φυσικά αίτια. Αυτοκινητιστικό ατύχημα. Πνιγμό. Ηλεκτροπληξία. Καρκίνο. Αλλά παράλληλα τον ακολουθούμε σε όλα τα βήματα της ζωής του, με απρόσμενα ανακατωμένη σειρά: η πικρία του, η επιτυχία του, η γέννηση του, τα ταξίδια του, οι αποτυχημένοι έρωτες, η αγάπη της ζωής του, ο γιός του, ο παππούς του, το σπίτι του, η καταξίωση, οι χαμένοι φίλοι, το τσιγάρο, ο καφές, ο θάνατος. Τι μένει; Η ζωή. Και ότι πρέπει απλά, όμορφα και ωραία, σταράτα (που λέει και ο Στελλάρας), χωρίς υπεκφυγές, ουρές και χρονοδιαγράμματα, να την ζήσουμε.\nΗ τέχνη; Η εικόνα; Τα γραφικά; Απλά εκπληκτικά.\nΔεν διευκρίνισα καθόλου ότι το Daytripper είναι κόμικ. Graphic novel καλύτερα. Αλλά δεν έχει καμία σημασία. Αντιθέτως.\nΑπλά εντυπωσιακή λοιπόν. Δυνατές γραμμές, ημι-ρεαλιστικό στιλ, και πολλές εντυπωσιακές εικόνες καθημερινής λεπτομέρειας. Λεπτομερειακής καθημερινότητας. Σκηνές, στιγμές. Για τον καθένα μας. Για την ζωή. Για τον θάνατο (για την ζωή, δηλαδή).\nΣίγουρα διαδοχικοί θάνατοι είναι προτιμότεροι από σκέτη αθανασία 🙂\nΜου κέντρισες το ενδιαφέρον με το «Graphic novel» που αναφέρεις πάντως…\nΔεκέμβριος 29, 2011 17:07\nΧο χο. Αρέσκει σου πολλά να τους προκαλείς Στροβ τους παρέες τους κομμουνιστές.\nΒασικά φίλε εννά διαφωνήσω λλίον μαζί σου, οϊ για το πόρισμαν σου περί αιωνιότητας/ τελειότητας αλλά για την ψυχολογία που οδηγεί στο να τες επιζητεί ο homo sapiens.\nΔιότι η απάντηση εν προφανής: εν τούτη η αναζήτηση που μας βελτιώννει συνέχεια, η αναζήτηση του «άφταστου». Τζιαι για να το επιδιώξουμεν, προφανώς πρέπει πρώτα να το φανταστούμεν τζιόλις.\nΥπάρχει επίσης το ενδεχόμενον να φτάσουμεν κάποτε (αν δεν μας φάει ο κακός μας ο τζιαιρός ή η κατάρευση του…καπιταλιστικού συστήματος (συ είπας)) σε επίπεδα που να προσεγγίσουν πολλά έτσι καταστάσεις. Συστήνω το Childhood’s End του πραγματικά οραματιστή συγγραφέα Arthur C. Clarke για έναν ωραίον σενάριον εξέλιξης.\nΟ συγκεκριμένος επρόβλεψεν ότι με την ανακάλυψην των κβαντικών γεννητριών τζιαι της πυρηνικής σύντηξης τον 21ον αιώναν (έτσι προβλέψεις θέλω, όϊ πόσα τρις κυβικά γκάζιν ήβραμεν), θα καταντήσει ξεπερασμένη τούτη η προσωρινή δυσάρεστη καθημερινή δραστηριότητα που ονομάζεται «εργασία». Προσωπικά τούτον θα με εκανούσεν, με αιωνιότητες θέλω, με τελειότητες.\nΔεκέμβριος 29, 2011 17:26\nΜιχάλη, προκαλώ; Απλώς περιγράφω 🙂\nΔεν είμαι σίγουρος για την αναφορά σου όμως: μας βελτιώνει η αναζήτηση της αθανασίας; Κάποιου είδους αθανασίας τελοσπάντων;\nΝαι, είναι πιθανόν. Όταν όμως η αναζήτηση της αθανασίας μετατραπεί σε σιγουριά για την αθανασία, τότε αλλάζουν μάλλον πολλά.\nΟ Κλαρκ ήταν και οραματιστής, και θιασώτης της επιστημονικής φαντασίας…\nΤέλος, ναι, έγραψα πολλές φορές: το καπιταλιστικό σύστημα δεν μας ήρθε με επ άπειρον εγγύηση. Μια μέρα μπορεί να καταρρεύσει. Δεν υπάρχει όμως ούτε εγγύηση πως θα έρθει μετά κάτι καλύτερο, ή αν θα έρθει καν κάτι…\nΔεκέμβριος 29, 2011 18:24\nΠάλε ενεκάτωσες τα σώβρακα με τα βρακιά στην προσπάθεια σου να ταιριάξεις αυτά που έχεις κατά νουν! Ποια λοιπόν είν’ η σχέση μεταξύ της «αθανασίας» ως επιβράβευση της υποταγής των χριστιανών στον Θεό με κέρδος την μεταθανάτο [«στον άλλο κόσμο»] αιώνια ζωή [δηλ. την «αθανασίας»] και μιας πιο δίκαιας κοινωνίας [που σίγουρα δεν θα είναι «τέλεια»] για ΟΛΟΥΣ τους ανθρώπους [κι όχι μόνο τους εκλεκτούς του όποιου Θεού] που οραματίζονται επί γης οι Κομμουνιστές; Πολύ φτηνός καταντά τελικά ο αντικομμουνισμός σου “κουμπάρε”! Αλλά φαίνεται ότι «το φάντασμα του κομμουνισμού» εξακολουθεί να πλανάται πάνω από τον κόσμο και να ΣΑΣ συν-τρομάσσει!!!\nΔεκέμβριος 29, 2011 18:35\nΣτην υγειάν σου Ανεφ,\nΝαι πράγματι, έκατσα τζιαί έγραψα 1500 λέξεις κείμενο, για να κάμω 2 γραμμές αντικομουνισμό!\nΠρώτος εγώ θα το εχαρακτήριζα τούτον μη-παραγωγικήν δραστηριότητα!\n(Τζιαί ναι, οι κομμουνιστές δεν προσβλέπουν σε μια τέλεια κοινωνία; Γιατί αν δεν είναι τέλεια, τι να την κάμουμεν;)\nΔεκέμβριος 29, 2011 19:26\nΑνεξάρτητα με το ανοικτό ζήτημα της ουτοπίας και της φθοράς ,πιστεύω ότι πέτυχες διάνα όσον αφορά την ψυχεδέλεια και τα «χαππακωμένα» ανηψάκια. Η προσπάθεια να θυμίσουν ελληνικό χορικό είναι εμφανής αλλά για τα δεδομένα της εποχής μάλλον μαστουρωμένα είναι τα μικρά. Είναι επίσης κάπως περίεργο αντί να «΄γυαλίζει το μάτι τούς μικρούς» (και να θυμίζουν το this is Sparta! )κατά κάποιον τρόπο να μοιάζουν με μοιρολογίστρες!( Τα γέρημα! Ήταν ανάγκη να έχει ανηψιούς ο Ντόναλντ αντί ανηψιές; Έπρεπε να τους μαστουρώσει για να τραγουδήσουν! 🙂\nΓια τις σκλάβες(θέση της γυναίκας το 1967 και τώρα) θέλω να το σκεφτώ ακόμα λλίον!Δεν είμαι σίγουρη αν ήταν κάποιΑ υπεύθυνΗ των εκδόσεων της Ντίσνεϋ, θα επέτρεπε με την ίδια ευκολία την κυκλοφορία του τεύχους… το αν είναι αθώα η παρουσιαση της σκηνής με τις σκλάβες ,δεν νομίζω να ισχύει εφόσον οι «σκλάβες» μάλλον τοπ μόντελς με bitchy look θυμίζουν αντί εξευτελισμένες και εξαθλιωμένες υπάρξεις.\nΘέλει λλίην σκέψην το πράμα…\nΔεκέμβριος 30, 2011 08:07\nΜάλιστα, χαίρομαι που ήβρες κάτι να σχολιάσεις πέραν του αντικομουνιστικού μου κολλήματος. 😦\nΓιατί όμως υποβάλλεις πως είναι κακά τα «τοπ μόντελς με bitchy look»; 🙂\nΔεκέμβριος 30, 2011 10:08\nΚλαψ! Μπουουχουχου! Λυγμ λυγμ! (έτσι για να είμαι και στο πνεύμα του κομικ! 🙂 …είναι κακά διότι αν ήταν έτσι οι σκλάβες ,ποιος θα γύριζε να δει εμάς που είμαστε …σαν την Μαίρη Παναγιωταρά! ;;;;; Με τζείνες τις βλεφαρίδες που θα τις εζήλευκεν και η Lady Gaga? Χαλούν την «πιάτσα» Στροβολιώτη!\nΔεκέμβριος 31, 2011 18:43\nelpizo na ise fronimo agori giato ipolipo tis meras\nΔεκέμβριος 31, 2011 18:53\nΈβαλες 25 σπαστικά σχόλια.\nΈνα είναι αρκετό για να μας θυμίσει ποιος είσαι.\nΗ κόκκινη κάρτα ισχύει, είτε φαίνονται τα σχόλια σου είτε όχι.\nΕξεμεινε ενα σχολιο μου.Σβηστο σε παρακαλω\nΔεκέμβριος 31, 2011 18:54\nMa den eho kokkini karta.Eksovapse.\nEsi nomizis oti ehis kokkini\nAn sinehisis ki allo mporo na to kamno gia meres..\nPou se na eksartate\nΙανουαρίου 1, 2012 10:05\nΚαλή Χρονιά σε σένα και την οικογένειά σου, Στροβολιώτη…\nΙανουαρίου 2, 2012 14:21\nΚαλή χρονιά Λεμέσια!\nΚαι καλή χρονιά σε όλους τους αναγνώστες και σχολιογράφους του ιστολογίου (Του «Andrea» και του Σάββα Πέτρου περιλαμβανομένων.\nΙανουαρίου 2, 2012 15:13\nΠολλα ωραίο ποστ φίλε


ΟΗΕ: Συνεδριάζει εκτάκτως το Συμβούλιο Ασφαλείας για την κατάσταση στη Λιβύη\nΛιβύη ΟΗΕ Βομβαρδισμοί\nΜετά τον αεροπορικό βομβαρδισμό και τον θάνατο 44 ανθρώπων σε κέντρο κράτησης μεταναστών, το Συμβούλιο Ασφαλείας του ΟΗΕ καλείται να συζητήσει – Οι ΗΠΑ δεν θέλουν απόφαση, λέει διπλωμάτης\nΈκτακτη συνεδρίαση κεκλεισμένων των θυρών πραγματοποιεί σήμερα το Συμβούλιο Ασφαλείας των Ηνωμένων Εθνών. Στο επίκεντρο της συνεδρίασης βρίσκεται η κατάσταση στη Λιβύη, μετά και τον αεροπορικό βομβαρδισμό κέντρου κράτησης μεταναστών κοντά στην Τρίπολη, με αποτέλεσμα τον θάνατο 44 ατόμων.\nΣύμφωνα με διπλωμάτη, το θέμα συμπεριελήφθη στο πρόγραμμα με πρωτοβουλία του Περού, ως ασκούντος την προεδρία του Συμβουλίου Ασφαλείας αυτόν τον μήανα.\nΟ ειδικός απεσταλμένος του ΟΗΕ για τη Λιβύη, Γάσαν Σαλαμέ έχει επικρίνει τις διχογνωμίες στους κόλπους της διεθνούς κοινότητας. Διπλωματικές πηγές αναφέρουν ότι οι ΗΠΑ μπλοκάρουν την προσπάθεια να τεθεί σε ψηφοφορία ένα βρετανικό ψήφισμα, μετά την προσέγγισή τους, τον Απρίλιο, με τον Χάφταρ. Είχε προηγηθεί μια τηλεφωνική επικοινωνία του προέδρου Ντόναλντ Τραμπ με τον ισχυρό άνδρα της ανατολικής Λιβύης.


ΝΕΑ ΓΙΑΝΝΕΝΑ ΚΑΙ ΤΗΝ ΗΠΕΙΡΟ,ΠΡΕΒΕΖΑ, ΑΡΤΑ,ΗΓΟΥΜΕΝΙΤΣΑ: Γιατί το ΚΚΕ είναι μέρος του βαθέος συστήματος\nΆρθρο με αφορμή την ανακοίνωση του Ιατρικού Συλλόγου Αρτας\nΣε πρόσφατη ανακοίνωσή του ο Ιατρικός Σύλλογος Αρτας θεωρεί ότι η λειτουργία του Κοινωνικού Ιατρείου-Φαρμακείου Αρτας είναι παράνομη, τονίζοντας ανάμεσα σε άλλα ότι «θα πρέπει ιδιαίτερα να προσεχθούν τα έννομα συμφέροντα των γιατρών μελών του Ιατρικού Συλλόγου από τον αθέμιτο ανταγωνισμό τέτοιων πολυϊατρείων». Αθέμιτος λοιπόν ανταγωνισμός είναι η κοινωνική αλληλεγγύη γιατί αποσπά τους ανασφάλιστους και άπορους πελάτες από τα ιδιωτικά ιατρεία. Αθέμιτο ανταγωνισμό στα γαλήνια θεμέλια της αγοράς και στην αρπακτικότητα των ιδιωτικών συμφερόντων συνιστούν οι χιλιάδες συνεργατικές, αλληλέγγυες και αμεσοδημοκρατικές κοινωνικές δομές που έχουν δημιουργηθεί τα τελευταία χρόνια στη μνημονιακή Ελλάδα. Για τους φιλελεύθερους, τους τζιχαντιστές της αγοράς, οι αλληλέγγυες-συνεργατικές δομές δημιουργούν στρεβλώσεις στην αγορά, στον υγιή ανταγωνισμό (βλέπε στην τσέπη τους) και γι’ αυτό είναι παράνομες. Και το συνεργατικό εγχείρημα της «Εφημερίδας των Συντακτών» παράνομο είναι. Είναι όμως νόμιμη η φιλανθρωπία των...\nμεγαλόσχημων, φανερή ή κρυπτόμενη πίσω από μη κυβερνητικές οργανώσεις, γιατί δεν διαταράσσει τη λειτουργία της αγοράς, και συν τοις άλλοις, βαπτιζόμενη ως εταιρική κοινωνική ευθύνη, αποτελεί το τέλειο άλλοθι κοινωνικής ευαισθησίας για τους αμετανόητα εγωιστές και ιδιοτελείς παίκτες της αγοράς.\nΠοια είναι λοιπόν τα καθήκοντα ενός κομμουνιστή ιδιώτη γιατρού ή φαρμακοποιού; Πρώτον: απαγορεύεται να συμμετέχει σε έργα του διαβόλου, δηλαδή σε κοινωνικά ιατρεία-φαρμακεία, διότι παρεκκλίνει από την αυθεντική ερμηνεία των γραφών. Δεύτερον: σε περίπτωση που σας επισκεφτεί ένας άνεργος ή ανασφάλιστος πρέπει να του κάνετε κατήχηση, εξηγώντας του ότι για την οικτρή του κατάσταση φταίει το σύστημα και επιβάλλεται γι’ αυτό να συμμετάσχει σε δυο-τρεις πορείες. Τρίτον: επειδή όμως το σύστημα δεν αναμένεται να ανατραπεί στο ορατό μέλλον, θα του ζητήσετε να σας πληρώσει την επίσκεψη. Τέταρτον: στους 30 άνεργους ή ανασφάλιστους ο ένας είναι δώρο, η επίσκεψη είναι δωρεάν. Η αλληλεγγύη, συγγνώμη, η ελεημοσύνη στο μεγαλείο της. Αλλωστε για τους φιλελεύθερους (Ανταμ Σμιθ), αλλά και για τους φιλελεύθερους-κομμουνιστές, η καλοσύνη είναι αποτέλεσμα του προσωπικού συμφέροντος (βλέπε αμειβόμενη υπηρεσία του γιατρού). Οι άνθρωποι δηλαδή είναι τίμιοι μόνο όταν η τιμιότητά τους φέρνει κέρδος και ενδιαφέρονται για το κοινό καλό όταν στηρίζονται στην ιδιοτέλειά τους και όχι όταν προσπαθούν να απαλλαγούν απ’ αυτήν. Αυτή είναι η ιδεολογία του βαθέος συστήματος.Αλήθεια, πώς θα γίνουμε φορείς ενός καλύτερου μέλλοντος αν δεν γίνουμε υποκείμενα αλλαγής του παρόντος; Ο τρόπος άλλωστε που διάγεις τον βίο σου δείχνει τι κοινωνία θέλεις.\n*καθηγητής οικονομικών στο ΤΕΙ Ηπείρου, συγγραφέας-Από την Εφημερίδα των Συντακτών


ΕΧΑΕ: Οι ΑΜΚ, τα οφέλη και οι αναδιαρθρώσεις\nΔευτέρα, 19 Απριλίου 2021 12:43:46 ΠΜ\nΑρχική›Αναλύσεις›ΕΧΑΕ: Οι ΑΜΚ, τα οφέλη και οι αναδιαρθρώσεις\n09:20 - 16 Δεκ 2015 | Αναλύσεις\nΘεωρητικά η μετοχή της ΕΧΑΕ (ΕΛΛΗΝΙΚ. ΧΡΗΜΑΤΙΣΤΗΡΙΑ) θα έπρεπε τελευταία να… «πετάει», ή τουλάχιστον να δείχνει μια σχετικά πιο δυναμική συμπεριφορά.\nΑυτό υποστηρίζει τουλάχιστον μερίδα αναλυτών που κάνει λόγο για την… αβάντα που προκύπτει στον όμιλο λόγω των πρόσφατων τραπεζικών αυξήσεων κεφαλαίου. Πλην όμως, προφανώς η κακή εικόνα το τελευταίο διάστημα των μη τραπεζικών blue chips και τα μαζεμένα rebalancing που οδήγησαν (και οδηγούν ακόμα) σε εκροές στα βαριά χαρτιά και εισροές στα τραπεζικά, μάλλον έχουν παίξει τον ρόλο τους, μαζί με την ευρύτερη επιφυλακτικότητα που ακόμα υπάρχει για την Ελλάδα.\nΒέβαια, στις τελευταίες εβδομάδες, όπου παρατηρήθηκε αύξηση συναλλαγών και στη μετοχή της ΕΧΑΕ, έχουν υπάρξει καλές συνεδριάσεις, έχουν παρατηρηθεί όμως και αδειάσματα που μάλλον οφείλονται σε θεσμικές αναδιαρθρώσεις.\nΣε κάθε περίπτωση πάντως, οι τραπεζικές αμκ θα συνεισφέρουν σε επίπεδο εσόδων στον όμιλο. Όπως σημειώνουν αναλυτές που παρακολουθούν τον όμιλο, στην πρόσφατη τηλεδιάσκεψη με την ευκαιρία της ανακοίνωσης των αποτελεσμάτων 9μήνου, καταγράφηκε η εκτίμηση για εισροές σχεδόν 3,5 εκατ. ευρώ από τις ανακεφαλαιοποιήσεις του 2015, ενώ σημειώνεται ότι τα ανάλογα έκτακτα έσοδα το 2013 και το 2014 ήταν 30 εκατ. ευρώ και 3,35 εκατ. ευρώ αντίστοιχα.\nΔηλαδή, εσχάτως το έσοδο από τις ΑΜΚ έγινε σχεδόν… τακτικό. Μάλιστα, το ποσό των 3,5 εκατ. ευρώ θα περάσει στα αποτελέσματα του δ’ τριμήνου επηρεάζοντας τα έσοδα αναλόγως. Πάντως, πέρα του εν λόγω ποσού, εσχάτως ο τζίρος έχει εκτιναχθεί, οι συναλλαγές αυξήθηκαν, ενώ σταδιακά επιστρέφει και η… κανονικότητα στα παράγωγα (για τα τραπεζικά συμβόλαια). Άρα, τα οφέλη για την ΕΧΑΕ είναι πολλαπλασιαστικά.\nΓια την ιστορία να σημειώσουμε ότι, σύμφωνα με αναλυτές, ο ημερήσιος τζίρος τον Νοέμβριο ανήλθε σε περίπου 43,5 εκατ. ευρώ, με τα ανάλογα νούμερα τον Οκτώβριο και τον Σεπτέμβριο να «γράφουν» 37 εκατ. και 30 εκατ. ευρώ αντίστοιχα.\nΣε κάθε περίπτωση, για όποιαν αναζητά… στατιστικά στοιχεία, από την αρχή του έτους ο τίτλος είναι σχεδόν αμετάβλητος, δηλαδή «ίσα βάρκα, ίσα νερά», ενώ μέσα στον Δεκέμβριο υποχωρεί κατά σχεδόν 10%. Από την δε επανεκκίνηση του Χ.Α. μετά τα capital controls επίσης η μετοχή είναι σχεδόν στα «ίσια» της χωρίς μεταβολή.\nΤελευταία τροποποίηση στις 09:42 - 16 Δεκ 2015


Τα πρωτοσέλιδα των σημερινών εφημερίδων 27-9-11 – ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΤα πρωτοσέλιδα των σημερινών εφημερίδων 27-9-11\n27 Σεπτεμβρίου 2011 27 Σεπτεμβρίου 2011 isarkadias Ειδήσεις, Επικαιρότητα\n“Ε”: “Μείωση μισθών 20% και συντάξεων φέρνει από τις ΗΠΑ” – Τι υποσχέθηκε στους τραπεζίτες ο υπουργός Οικονομικών – Κομμένες αναδρομικά και οι φοροαπαλλαγές\n“Μείωση 20% στους μισθούς των δημοσίων υπαλλήλων και κατά μέσο όρο περικοπή 4% στις κύριες συντάξεις, κατάργηση των 980 φοροαπαλλαγών (1,3 δισ. ευρώ) αναδρομικά από 1.1.2011 με εισοδηματικά κριτήρια και διατήρηση του κανόνα 1 προς 10 των προσλήψεων μέχρι το 2014 αποκάλυψε με ομιλία του στη Διεθνή Ενωση Τραπεζών στις ΗΠΑ ο Ευάγγελος Βενιζέλος. Εκανε και έκπτωση 1 δισ. ευρώ στις ιδιωτικοποιήσεις, ρίχνοντας τα φετινά έσοδα στα 4 δισ. ευρώ από 5 δισ. ευρώ, όπως είχε ψηφιστεί με το Μεσοπρόθεσμο. Τα επιπρόσθετα μέτρα που αποφάσισε την περασμένη εβδομάδα η κυβερνητική επιτροπή φτάνουν στο 3% του ΑΕΠ ή 6,5 δισ. ευρώ. Η κυβέρνηση βρίσκεται εν αναμονή της τρόικας, με την έκτη δόση των 8 δισ. ευρώ να εκκρεμεί”.\nΗ ΑΥΓΗ: “Λευκή επιταγή για όλα στην τρόικα”.\n“Ναι σε όλα από την κυβέρνηση στους δανειστές, υπό το πρόσχημα της έκτης δόσης. Νέα έκτακτα μέτρα, συνολικού ύψους 6,6 δισ.ευρώ ανακοίνωσε από τη Ν.Υόρκη ο Ευ.Βενιζέλος και εξειδικεύει το μεσημέρι στην Αθήνα “.\nΑΔΕΣΜΕΥΤΟΣ ΤΥΠΟΣ: “Ενοίκιο 3.115 ευρώ την ημέρα πληρώνει το υπ. Οικονομικών”.\n“Ασύλληπτα για το μέσο πολιτικής και για τους μισθωτούς των 800 ευρώ που γονατίζουν από φόρους, και εισφορές είναι τα ποσά που εξακολουθεί να πληρώνει το κράτος για τη στέγαση των υπηρεσιών του, με ενοίκια που φτάνουν και στα 3.115 ευρώ την ημέρα!!! “.\nΑΥΡΙΑΝΗ: “Μισθοί από 400 μέχρι 300 ευρώ και συντάξεις 200 ευρώ απαιτεί η τρόικα”.\n“Κούρεμα-γουλί σε μισθούς του δημοσίου και συντάξεις:τα “μέτρα πάνω μέτρα” με προεξοφλημένο ότι και μετά τη συνάντηση Παπανδρέου-Μέρκελ και σίγουρα πριν από την επιστροφή του κλιμακίου των ελεγκτών της τρόικας στην Αθήνα θα ακολουθήσουν κι άλλα “.\nΔΗΜΟΚΡΑΤΙΑ: “Κι άλλη βόμβα για την Αντρίκο “.\n“Το Ταχ.Ταμιευτήριο νοίκιασε υποκαταστήματα στη Θεσσαλονίκη από την οικογένεια της συζύγου του μικρού αδερφού του πρωθυπουργού “.\nΕΘΝΟΣ: “Ξύρισμα τώρα στις φοροαπαλλαγές”.\n“Νέες περικοπές στις φοροαπαλλαγές δρομολογούνται για εργαζομένους και επιχειρήσεις. Θα ισχύσουν αναδρομικά από τον Ιανουάριο του 2011. Σε συνδυασμό με τη συρρίκνωση του αφορολόγητου ορίου, η επιβάρυνση σε ένα μέσο νοικοκυριό μπορεί να φτάσει στο ποσό των 1.940 ευρώ ετησίως “.\nΕΛΕΥΘΕΡΗ ΩΡΑ: “Soft Δικτατορία made in Greece!… “.\n“Σημεία και τέρατα έρχονται τον Χειμώνα!.. Πτώχευση και χρεοκοπία της χώρας, επίσημα!!! Νύχτα του Αγίου Βαρθολομαίου σε Αθήνα-Θεσσαλονίκη. Επέμβαση του στρατού; Αδύναμη η ΕΟΚ μπροστά σε Εκείνον που Πρέπει! “.\nΕΛΕΥΘΕΡΟΣ ΤΥΠΟΣ: “Ανταρσία στις ΔΕΚΟ. Δεν δίνουν λίστες εφεδρείας”.\n“Φιάσκο η πρώτη κυβερνητική απόπειρα να βρεθεί “πλεονάζον προσωπικό”. Σιγή ασυρμάτου από 60 Οργανισμούς. Δεκάδες δεν έστειλαν ονόματα, αλλά μόνο αριθμούς. Άλλοι δήλωσαν ότι δεν έχουν υπεράριθμους και η ΕΑΒ ζήτησε προσλήψεις!”\nΕΣΤΙΑ: “Μαύρη διετία για την Ελλάδα”.\n“Πριν από δύο χρόνια τέτοια ημέρα, ο τόπος βρισκόταν στην τελική ευθεία προ των βουλευτικών εκλογών. Ο τότε Πρωθυπουργός Κ.Καραμανλής είχε αναγκασθή να προσφύγη σε πρόωρες εκλογές προ της απειλής του αρχηγού της αξιωματικής αντιπολιτεύσεως κ.Παπανδρέου ότι θα έρριχνε την κυβέρνηση κατά την προεδρική εκλογή τον Φεβρουάριο του 2010”.\nΗ ΒΡΑΔΥΝΗ: “Ενεργοποιούν τα δάνεια του ΟΕΚ”.\n“Απόφαση για έναρξη χορήγησης των στεγαστικών δανείων του ΟΕΚ αναμένεται να λάβει την Παρασκευή το διοικητικό συμβούλιο του οργανισμού, καλώντας την κυβέρνηση να εκδώσει σχετική υπουργική απόφαση προκειμένου να αρχίσουν πάλι να χορηγούνται δάνεια για την κάλυψη των στεγαστικών αναγκών των δικαιούχων “.\nΗ ΚΑΘΗΜΕΡΙΝΗ: “Γραπτό προσύφμωνο ζητεί η τρόικα”.\n“Γραπτή δέσμευση για το χρονοδιάγραμμα ψήφισης και υλοποίησης των μέτρων που απαιτούνται για την επίτευξη των δημοσιονομικών στόχων ζητούν από την κυβέρνηση οι δανειστές, ως προϋπόθεση για να επιστρέψουν στην Αθήνα οι επικεφαλής της τρόικας και να ανοίξει ο δρόμος για την εκταμίευση της 6ης δόσης”.\nΗ ΝΙΚΗ: “Τι θα γίνει με μισθούς και συντάξεις”.\n“Χωρίς λεφτά βρίσκεται πλέον το Δημόσιο, την ώρα που τα μηνύματα από το εξωτερικό δεν είναι καλά σε ό,τι αφορά την εκταμίευση της 6ης δόσης. Καμιά απόφαση δε θα ληφθεί στο Eurogroup που συνεδριάζει σε μία εβδομάδα καθιστώντας ξεκάθαρο ότι τον Οκτώβρη θα είμαστε χωρίς λεφτά”.\nΟ ΛΟΓΟΣ: “Ψηφοφορία για βουλευτές με συνείδηση”.\n“Μια ημέρα πριν από την κρίσιμη ψηφοφορία στη Βουλή για το χαράτσι στα ακίνητα, βουλευτές του ΠΑΣΟΚ συνέχιζαν να εκφράζουν τις επιφυλάξεις τους, αφήνοντας όλα τα ενδεχόμενα ανοιχτά “.\nΡΙΖΟΣΠΑΣΤΗΣ: “Ολοι στους δρόμους-ξεσηκωμός αύριο σε Αθήνα-Θεσσαλονίκη και σ`όλη τη χώρα”.\n“Αθήνα:Σύνταγμα 6.30 μμ, Θεσσαλονίκη:Αγαλμα Βενιζέλου 6 μμ. Πολύμορφη δράση σε όλη τη χώρα κόντρα στα χαράτσια και στα νέα αβάσταχτα μέτρα κυβέρνησης, ΕΕ, ΔΝΤ, που χρεοκοπούν και εξοντώνουν το λαό.”.\nΤΑ ΝΕΑ: “Βραχυκύκλωμα στην εφεδρεία”.\n“Σε φιάσκο εξελίχθηκε η πρεμιέρα της εργασιακής εφεδρείας: οι διοικήσεις των δημόσιων οργανισμών αρνούνται να αποστείλουν “μαύρες λίστες” με ονόματα εργαζομένων. Μάλιστα σε ορισμένες περιπτώσεις οι διοικητές κάνουν λόγο για έλλειψη προσωπικού “.\nΜΑΚΕΔΟΝΙΑ: “Την πληρώσαμε ακριβά και τώρα θα την ξαναπληρώσουμε”.\nΕΞΠΡΕΣ: “Διαχωρισμός… της ΔΕΗ και μείωση προσωπικού”.\n“Ο διαχωρισμός της ΔΕΗ και η δημιουργία μιας νέας μικρής ΔΕΗ που θα έχει όλες τις δραστηριότητες της μητρικής και θα διατεθεί προς πώληση, είναι το νέο σενάριο που μελετά η κυβέρνηση στο πλαίσιο του προγράμματος αποκρατικοποίησεων”.\nΗΜΕΡΗΣΙΑ: “Αγώνας δρόμου για 11 δισ. Νέα μέτρα 7 δισ. και ιδιωτικοποιήσεις 4 δισ.”.\n“Μάχη δίνει η κυβέρνηση για να πεισθεί η τρόικα για την 6η δόση του δανείου. Πρόσθετη μείωση 20% στους μισθούς των δημοσίων υπαλλήλων. Τρέχουν για ΔΕΗ ΕΛ.ΠΕ., ΔΕΠΑ, ΟΛΠ και “Ελ.Βενιζέλος”. Οι ελεγκτές επιστρέφουν πιθανότατα Τετάρτη ή Πέμπτη στην Αθήνα “.\nΚΕΡΔΟΣ: “Κουρεμένο το πρόγραμμα των αποκρατικοποιήσεων”.\n“Παράλληλα με το χρέος, μικρό κούρεμα της τάξης του ενός δισ.ευρώ θα υποστεί και το πρόγραμμα αποκρατικοποιήσεων το οποίο – προς ανακούφιση της κυβέρνησης- μειώνεται από τα 5 δισ.ευρώ στα 4 δισ.ευρώ για το 2011. “.\nΗ ΝΑΥΤΕΜΠΟΡΙΚΗ: “Γκρίζες ζώνες αξιολόγησης καθυστερούν τη νέα δόση”.\n“Οι γκρίζες ζώνες που εξακολουθούν να υπάρχουν, σύμφωνα με την Κομισιόν στην αξιολόγηση του ελληνικού προγράμματος θα καθυστερήσουν την επιστροφή της τρόικαςστην Αθήνα αλλά και την απόφαση του Eurogroup για την εκταμίευση της έκτης δόσης του δάνειου”.\nΈνας εισαγγελέας για την υγεία της Μήλου;\nΛοβέρδος: ανοιχτά, με φουλ ωράριο, όποια φαρμακεία επιθυμούν


Χρηματιστήριο Αθηνών: Πτώση 0,42 για τον γενικό δείκτη τιμών | Economistas.gr\nNewsroom 20/04/2021 13:15 ΑΓΟΡΕΣ\nΉπιες πτωτικές τάσεις καταγράφουν οι τιμές των μετοχών, καθώς η ενδοσυνεδριακή προσπάθεια ανοδικής αντίδρασης δεν είχε διάρκεια. O Γενικός Δείκτης Τιμών στις 13:00, διαμορφώνεται στις 872,07 μονάδες σημειώνοντας πτώση 0,42%. Ενδοσυνεδριακά κατέγραψε υψηλότερη τιμής τις 883,09 μονάδες (+0,84%).\nΗ αξία των συναλλαγών ανέρχεται στα 40,75 εκατ. ευρώ. Ο δείκτης υψηλής κεφαλαιοποίησης σημειώνει πτώση σε ποσοστό 0,47%, ενώ ο δείκτης της μεσαίας κεφαλαιοποίησης ενισχύεται σε ποσοστό 0,59%. Από τις μετοχές της υψηλής κεφαλαιοποίησης τη μεγαλύτερη άνοδο καταγράφουν οι μετοχές της Viohalco (+1,55%), της Μυτιληναίος (+0,90%) και των ΕΛΠΕ (+0,87%).\nΑντιθέτως τη μεγαλύτερη πτώση καταγράφουν οι μετοχές της Πειραιώς (-29,97%), της Εθνικής (-2,34%) και της Jumbo (-1,12%).\nΑπό τους επιμέρους δείκτες, τη μεγαλύτερη άνοδο σημειώνουν οι δείκτες της Υγείας (+2,15%) και των Πρώτων Υλών (+1,49%) , ενώ τις μεγαλύτερες απώλειες καταγράφουν οι δείκτες των Τραπεζών (-1,07%) και των Προσωπικών Προϊόντων (-1,01%).\nΤο μεγαλύτερο όγκο συναλλαγών παρουσιάζουν η Eurobank και η Alpha Bank διακινώντας 6.086.935 και 4.412.638 μετοχές, αντιστοίχως.\nΤη μεγαλύτερη αξία συναλλαγών σημειώνουν η Εθνική με 10,316 εκατ. ευρώ και ο ΟΤΕ με 4,897 εκατ. ευρώ.\nΑνοδικά κινούνται 47 μετοχές, 49 πτωτικά και 15 παραμένουν σταθερές.\nΤη μεγαλύτερη άνοδο καταγράφουν οι μετοχές: Ξυλεμπορία(κ) +9,91% και Moda Bango +7,09%.\nΤη μεγαλύτερη πτώση σημειώνουν οι μετοχές: Πειραιώς -29,97% και Moda Bango -20,00%.


Παιδική διατροφή και βάρος των παιδιών το καλοκαίρι\nΗ παιδική ηλικία είναι ένα ιδιαίτερα σημαντικό στάδιο της ζωής μας, καθώς τότε χτίζεται το σώμα και διαμορφώνεται η προσωπικότητά μας.\nΣε αυτή τη φάση της ζωής του, το παιδί υιοθετεί αρχές και συνήθειες, από το σπίτι και από το σχολείο που συνήθως το καθορίζουν για την υπόλοιπη ζωή του.\nΑυτή είναι και η περίοδος που εμφανίζεται στις μέρες μας σε μεγάλο ποσοστό και η παιδική παχυσαρκία, μια κατάσταση που έχει τις ρίζες της στον τρόπο ζωής που ακολουθούμε στην καθημερινότητά μας.\nΟι λόγοι που ευνοούν αυτήν την κατάσταση είναι κυρίως:\n1.Μειώνεται η σωματική δραστηριότητα εφόσον τα σχολεία και οι διάφοροι αθλητικοί όμιλοι που πιθανόν το παιδί να πηγαίνει τον υπόλοιπο χρόνο, κατά τη διάρκεια του καλοκαιριού κλείνουν.\n2. Το καλοκαίρι, όμως, είναι και η εποχή που τα παιδιά περνούν συνήθως δίπλα σε συγγενείς και τους δίνετε η ευκαιρία για μεγαλύτερες διατροφικές ατασθαλίες, εφόσον έχουν μεγαλύτερη ελευθερία στις επιλογές τους.\nΕκμεταλλευόμενοι το χρόνο που έχετε με τα παιδιά σας μπορείτε να αυξήσετε τη φυσική δραστηριότητα ολόκληρης της οικογένειας αλλά και να προσεγγίσετε με παιχνιδιάρικο τρόπο ζητήματα που έχουν να κάνουν με την ισορροπημένη διατροφή όπως:\nMore in this category: « Ποια είναι η κατάλληλη οδοντόβουρτσα;\tΜύθοι και αλήθειες για την ηλιοθεραπεία, τα εγκαύματα και το καλοκαίρι »


Γίνε… Γκουρού στην αγορά παιχνιδιού! - Mothersblog.gr\nΓίνε… Γκουρού στην αγορά παιχνιδιού!\nΗ φετινή χρονιά είναι τόσο διαφορετική από όλες τις άλλες που έχουμε ζήσει μέχρι σήμερα.\nΠάσχα εν μέσω καραντίνας τώρα και Χριστούγεννα ίσως και Πρωτοχρονιά. Και φυσικά μαζί με όλες αυτές τις αλλαγές που έφερε στη ζωή μας ο κορονοϊός εμείς οι νονές και οι νονοί έχουμε ένα παραπάνω άγχος για το αν θα προλάβουμε να στείλουμε τα δώρα μας στην ώρα τους στα αγαπημένα μας βαφτιστήρια.\nΜπορεί εσείς να γελάτε αλλά δε σας κρύβω ότι για εμένα είναι ένα τεράστιο άγχος η παραλαβή των δώρων από τα αγαπημένα μου βαφτιστήρια στην ώρα τους.\nΊσως επειδή έχω υπάρξει παιδί και ξέρω από πρώτο χέρι πόση χαρά μου έδιναν τα δώρα της νονάς μου και με πόση λαχτάρα τα περίμενα πάντα στις γιορτές.\nΌποιος παθαίνει μαθαίνει λοιπόν και φέτος τα Χριστούγεννα είμαι πιο έτοιμη από ποτέ για να κάνω τις σωστές και έξυπνες αγορές μου εγκαίρως από το καλύτερο ηλεκτρονικό κατάστημα παιχνιδιών που θα μπορούσα να βρω.\nΓιατί όμως eShop;\nΓιατί από το toyguru.gr ξέρω ότι θα βρω κάτι ψαγμένο, κάτι μοναδικό, κάτι που δεν το βλέπω συχνά! Γιατί θέλω συνέπεια και αξιοπιστία αλλά και επιβράβευση για τις αγορές μου. Γιατί ξέρω ότι το παιχνίδι είναι πολύ σημαντικό για την διαπαιδαγώγηση και την ανάπτυξη των παιδιών!\nΤι είναι όμως το www.toyguru.gr ?\nΟ Toy Guru ταξίδεψε στις μεγαλύτερες και μικρότερες χώρες του κόσμου και εξερεύνησε, μελέτησε και γνώρισε παιχνίδια από όλη τη γη. Μέσα από τα πιο αυστηρά κριτήρια, την γνώση και την εμπειρία που απέκτησε αποφάσισε να παρουσιάσει τα πιο ξεχωριστά και ποιοτικά παιχνίδια σε εκείνους που δεν εφησυχάζουν και που θέλουν να προσφέρουν το διαφορετικό!\nΣτο toyguru.gr υπάρχουν προτάσεις που ανταποκρίνονται απόλυτα στα ενδιαφέροντα, τις δεξιότητες και την ηλικία των παιδιών όπως ξύλινα παιχνίδια, κούκλες, λούτρινα, βρεφικά παιχνίδια, φιγούρες δράσης, μουσικά παιχνίδια, πατίνια, αθλητικά, δημιουργικές δραστηριότητες, τηλεκατευθυνόμενα και οχήματα, τουβλάκια, παιχνίδια εξωτερικού χώρου, επιτραπέζια και παζλ ακόμα και arcade για…μεγαλύτερα παιδιά!\nΞετρελαίνεσαι κι εσύ για τον σχεδιασμό και την ποιότητα των βραβευμένων ξύλινων παιχνιδιών Hape; Στα παιδιά σου αρέσουν οι αξιαγάπητες και οικολογικές σειρές λούτρινων παιχνιδιών Keel; Αγαπούν τη Μάσα και τον Αρκούδο της, την Peppa, τoν Super Mario, τον Spiderman, και τους ήρωες της Disney;\nΤι να πάρω στις μικρές μου φέτος; Μία ξύλινη κουζίνα της Kidkraft, πατίνια Globber ή ένα εκπαιδευτικό παιχνίδι της Geomag και της Eureka;\nΑν θες κι εσύ να πραγματοποιήσεις τις αγορές σου άνετα, από τον υπολογιστή του σπιτιού σου ή on the go μέσα από το κινητό, μπες στο www.toyguru.gr , φτιάξε έναν ζεστό καφέ, και αφιέρωσε τον πιο δημιουργικό σου χρόνο για να επιλέξεις τα πιο όμορφα δώρα για τα πιο χαρούμενα παιδιά. Πόσο ωραίο είναι να διαλέγεις δώρα γι’ αυτούς που αγαπάς! Να μοιράζεις χαρά! Μπορεί ένα παιχνίδι να το ξεχάσεις μία μέρα, όμως δεν ξεχνάς ποτέ αυτόν που στο χάρισε!\nΚαλά Χριστούγεννα και… Thank me later!


Η ομίχλη κάλυψε και πάλι το αεροδρόμιο Μακεδονία - Καθυστερήσεις και ακυρώσεις πτήσεων | Το Κουτί της Πανδώρας\nΗ ομίχλη κάλυψε και πάλι το αεροδρόμιο Μακεδονία - Καθυστερήσεις και ακυρώσεις πτήσεων\nΗ ομίχλη επέστρεψε και επιμένει πάνω από τον ουρανό της Θεσσαλονίκης. Ειδικά την τελευταία ώρα πυκνή ομίχλη έχει καλύψει την περιοχή γύρω από το αεροδρόμιο "Μακεδονία" προκαλώντας καθυστερήσεις και ακυρώσεις πτήσεων.\nNewsRoom 27/11/2017 | 09:29\n«Η κατάσταση δεν είναι όπως χθες, είναι λίγο καλύτερες οι συνθήκες μέχρι αυτή την ώρα, ωστόσο έχουμε προβλήματα. Δύο πτήσεις της Turkish Airlines για Κωνσταντινούπολη ακυρώθηκαν», ανέφερε στο Αθηναϊκό-Μακεδονικό Πρακτορείο Ειδήσεων ο υπεύθυνος Τύπου της Fraport, Γιάννης Παπάζογλου.\n«Για την πτήση από Λάρνακα για Θεσσαλονίκη, ο πιλότος αποφάσισε και προσγείωσε το αεροσκάφος στο αεροδρόμιο Ελ. Βενιζέλος, στην Αθήνα».\n«Για τις αποπροσγειώσεις των αεροσκαφών αποφασίζει ο Πύργος ελέγχου, ανάλογα με τις συνθήκες που επικρατούν αλλά είναι στην διακριτική ευχέρεια του κυβερνήτη να αποφασίσει αν θα θα εκτελέσει την πτήση ή όχι », τόνισε ο υπεύθυνος Τύπου της Fraport.\nΌπως επισήμανε ο κ. Παπαζογλου οι επιβάτες που έχουν προγραμματίσει να ταξιδέψουν να επισκέπτονται την επίσημη ιστοσελίδα του αεροδρομίου "Μακεδονία" (www.skg-airport.gr) προκειμένου να ενημερώνονται άμεσα και σωστά για όλες τις διαφοροποιήσεις που έχουν σημειωθεί.\nΣοκ στο Κιάτο: Έθαψε κρυφά τη μάνα του για να της παίρνει τη σύνταξη\nΟμαλά εξελίσσεται η σεισμική δραστηριότητα μετά τον ισχυρό σεισμό μεγέθους 5,1 βαθμών της Κλ...


Στους Mavs o Wright, κοντά και σε Carter ~ NBAir\nΣτους Mavs o Wright, κοντά και σε Carter\n12/10/2011 08:22:00 μ.μ. N.B.A er\nMπορεί Caron Butler και Tyson Chandler(πολύ κοντά σε συμφωνία με τους Knicks) να αποτελούν οριστικά παρελθόν από το Dallas, ωστόσο οι πρωταθλητές δεν κάθισαν με σταυρωμένα χέρια και προχώρησαν άμεσα στην ενίσχυση του ρόστερ τους.\nΣυγκεκριμένα, οι Mavericks απέκτησαν τον ελεύθερο Brandan Wright(δεν ανανέωσε με τους Nets) χωρίς πάντως-σύμφωνα με την πολιτική του συλλόγου-να γίνουν γνωστά η διάρκεια του συμβολαίου και οι απολαβές του 24χρονου πάουερ φόργουορντ. Ο Wright είχε επιλεγεί στη θέση οκτώ του draft το 2007 από τους Bobcats, ωστόσο την ίδια βραδιά τα δικαιώματα του πέρασαν στους Warriors μέσω ανταλλαγής. Αγωνίστηκε για τρία συναπτά έτη στους ''πολεμιστές'' μέχρι τον περασμένο Φεβρουάριο, όταν η ομάδα του τον έστειλε με ανταλλαγή στο New Jersey. Σε 114 αναμετρήσεις που βρέθηκε στο παρκέ έχει κατά μέσο όρο 5,4 πόντους και 3 ριμπάουντ σε 12,7 λεπτά συμμετοχής ανά αγώνα.\nΠαράλληλα, οι Τεξανοί βρίσκονται μία ανάσα και από τη συμφωνία με τον Vince Carter, τον οποίο προσέγγισαν αμέσως μόλις ο "Air Canada" έμεινε ελεύθερος από τους Suns.Oι τελευταίοι αποδέσμευσαν τον 34χρονο σούτινγκ γκαρντ, κάνοντας χρήση ενός ειδικού όρου που υπήρχε στο συμβόλαιο του και ο οποίος τους έδινε τη δυνατότητα να καταβάλλουν ως αποζημίωση μόλις 4εκ. δολάρια, αντί για 18 που προέβλεπε το συμβόλαιο του απόφοιτου της North Carolina για τη φετινή χρονιά.


Κυνηγώντας | Page 2 | iHunt\nΥποβλήθηκε από admin στις Πέμ, 20/10/2016 - 16:21.\nΤο κυνήγι δεν έχει φύλο, είναι υπόθεση του ανθρώπινου είδους. Πέρα από τα πρότυπα και τα στερεότυπα που η ίδια η κοινωνία έχει επιβάλει, μπορεί και η γυναίκα να είναι αποτελεσματική και να επιδοθεί με επιτυχία σε αυτό το ανδροκρατούμενο σπορ. Δυστυχώς, στη χώρα μας δεν είναι πολλές οι γυναίκες που ασχολούνται με το κυνήγι θηραμάτων. Γι’ εκείνες, όμως, που πάνε κόντρα στους καιρούς, το κυνήγι είναι τρόπος ζωής, ...\nΥποβλήθηκε από admin στις Τετ, 12/10/2016 - 13:10.\nΕξακολουθεί να παραμένει εντυπωσιακό όταν ανακαλύπτεις μια διασημότητα παγκοσμίου βεληνεκούς,έναν νέο άνθρωπο,αυτοδημιούργητο και πασίγνωστο που μοιράζεται μαζί σου,το ίδιο πάθος για το κυνήγι !!! Ο Mark Zuckerberg,ιδρυτής και ιδιοκτήτης του Facebook, εξέπεμψε χτες ζωντανά στο Facebook και δήλωσε την αγάπη του για το κυνήγι, και την ικανότητα συγκομιδής τροφής απευθείας από την φύση. Στο ζωντανό βίντεο 30 λεπτ ...\nΤα Ντράτχααρ θεωρούνται σκυλιά-πολυεργαλεία, γιατί μπορείς να κυνηγήσεις όλα τα θηράματα από αγριογούρουνα που σταμπάρουν μέσα στα πυκνά μέχρι ορτύκια στις θερισμένες καλαμιές τον Αύγουστο. Αυτός ήταν εξάλλου και ο λόγος που δημιουργήθηκε η ράτσα αυτή σε μια χώρα, όπως η Γερμανία, που διαθέτει όλων των ειδών τα θηράματα. Λίγοι συγκριτικά κυνηγοί είναι πιστοί στη ράτσα αυτή, αλλά την αγαπούν με πάθος ...\n180 κιλά αγριογούρουνο για την ομάδα «Ταγκαλάκη» από τους Γαργαλιάνους!\nΥποβλήθηκε από admin στις Πέμ, 22/09/2016 - 10:48.\nΜε το δεξί ξεκίνησε η κυνηγετική περίοδος για την ομάδα Ταγκαλάκη από τους Γαργαλιάνους, τα μέλη της οποίας εχθές το πρωί χτύπησαν στο Μουζάκι ένα αγριογούρουνο 180 κιλά… και ένα μικρότερο κοντά στα 80 κιλά! Πρόκειται για μια οργανωμένη ομάδα κυνηγών οι οποίοι δίνουν έμφαση στην προσωπική τους ασφάλεια, μιας και όλοι γνωρίζουμε πόσο επικίνδυνο είναι το κυνήγι αγριογούρουνου. Η ομάδα «Ταγκαλά ...\nΥποβλήθηκε από admin στις Κυρ, 11/09/2016 - 19:55.\nΣτη χώρα των απαγορεύσεων και της αθάνατης ελληνικής γραφειοκρατίας δεν είναι καθόλου περίεργο το γεγονός ότι ύστερα από κάθε πυρκαγιά στην ύπαιθρο, σπεύδουν οι αρμόδιοι να θεσμοθετήσουν μακροχρόνιες απαγορεύσεις κυνηγιού για να προστατεύσουν -δήθεν- τα ενδημικά θηράματα που «δεινοπαθούν» στα καμένα. Και αυτό σε πείσμα των επιστημονικών μελετών, που από το 1971 διαπιστώνουν ότι ο πληθυσμός των λαγών αυξάν ...\nΥποβλήθηκε από admin στις Παρ, 09/09/2016 - 19:51.\nΜε Κούρτσχααρ κυνηγάει εδώ και μερικά χρόνια ορτύκια στους κάμπους της Μακεδονίας ο Γιάννης Γεωργιάδης. Φανατικός οπαδός της φυλής, δεν επηρεάστηκε από τη μόδα με τις αγγλικές φυλές ενώ πρόσφατα πήρε ακόμη ένα μικρό Κούρτσχααρ. Μιλήσαμε με τον Γιάννη και μας μετέφερε τις εμπειρίες του από το κυνήγι ορτυκιού με ένα Κούρτσχααρ. «Οταν ήρθε η ώρα να αποφασίσω τι σκύλο θα πάρω για να το κυνήγι του ορτυκι ...\nΥποβλήθηκε από admin στις Πέμ, 08/09/2016 - 10:32.\nΤην περίοδο των περασμάτων, όταν τα ορτύκια καταφθάνουν κατά χιλιάδες στην περιοχή μας και κάνουν μια πρόσκαιρη στάση για ξεκούραση και τροφή, το πρόβλημα της σωστής επιλογής της καλαμιάς ή της πλαγιάς που θα τα βρούμε είναι «λυμένο» από τα ίδια τα πουλιά. Τις μέρες που τα περάσματα είναι «μεγάλα», ακόμη και χωρίς σκύλο θα σηκώσουμε ορτύκια. Στην έναρξη, όμως, όταν ακόμη κυνηγάμε τα ντοπιάρικα που α ...\nΥποβλήθηκε από admin στις Τετ, 27/07/2016 - 15:13.\nΠερπατώντας την ημέρα σε κάποιο χωματόδρομο ή μονοπάτι της υπαίθρου, η ερημιά και η απουσία κάθε μορφής άγριας ζωής είναι πολλές φορές αποκαρδιωτική. Νομίζει κανείς ότι πέρα από μερικά πουλιά που πετάνε στους θάμνους, κανένα άλλο ζωντανό δεν υπάρχει στην περιοχή. Το βράδυ το σκηνικό αλλάζει εντελώς και ο έρημος χωματόδρομος γίνεται μερικές φορές πέρασμα με τόση κίνηση άγριων ζώων, που χρειάζεται τροχονόμο ...\nΜια απίθανη σχέση ανάμεσα σε έναν κυνηγό και ένα άγριο πουλί\nΥποβλήθηκε από admin στις Κυρ, 24/07/2016 - 18:56.\nΣε ένα σπάνιο παράδειγμα φιλίας ανάμεσα στον άνθρωπο και ένα άγριο ζώο, κυνηγοί στην Αφρική χρησιμοποιούν συνεργάζονται με ένα μικρό πτηνό για να βρουν μέλι από αγριομέλισσες. Το εντυπωσιακότερο όμως είναι ότι οι δύο συνεργάτες έχουν αναπτύξει κώδικα επικοινωνίας με ειδικά καλέσματα. Οι πρώτες αναφορές για την απίθανη συνεργασία ανάμεσα στους κυνηγούς και το πτηνό προέρχονται από έναν πορτογάλο ιεραπόστο ...


Τα ψυχεδελικά ναρκωτικά μπορεί να αλλάζουν μόνιμα την προσωπικότητα | Νέα - Ειδήσεις\nΤα ψυχεδελικά ναρκωτικά μπορεί να αλλάζουν μόνιμα την προσωπικότητα\nΗ δραστική ουσία των μαγικών μανιταριών έκανε τους εθελοντές πιο ανοιχτούς σε νέες εμπειρίες.\nΑκόμα και μία μόνο δόση ψυλοκυβίνης, του ψυχεδελικού ναρκωτικού που υπάρχει στα λεγόμενα μαγικά μανιτάρια, μπορεί να…προκαλεί θετικές αλλαγές στην προσωπικότητα που διαρκούν τουλάχιστον έναν χρόνο, πιθανώς και μόνιμα.\nΤο συμπέρασμα προέρχεται από πείραμα του Πανεπιστημίου Τζον Χόπκινς, στο οποίο οι περισσότεροι από τους εθελοντές που πήραν ψιλοκυβίνη είδαν την προσωπικότητά τους να γίνεται πιο ανοιχτή.\nΕίναι ένα περίεργο αποτέλεσμα, δεδομένου ότι η προσωπικότητα πιστεύεται ότι δεν αλλάζει σημαντικά μετά την ηλικία των 30 ετών. Στην ψυχολογία, η ανοιχτότητα είναι μια από τις πέντε βασικές διαστάσεις της προσωπικότητας, μαζί με την εξωστρέφεια, το νευρωτισμό, τη συνεργατικότητα και την ευσυνειδησία.\nΟι άνθρωποι που είναι πιο ανοιχτοί τείνουν να είναι δεκτικοί σε νέες εμπειρίες, έχουν ισχυρή φαντασία και εκτιμούν την τέχνη και τις έντονες συγκινήσεις. Κατά κάποιο τρόπο, η ανοιχτότητα μπορεί να θεωρηθεί αντίθετο του συντηρητισμού και της αποφυγής νέων εμπειριών.\nΗ ανοιχτότητα ήταν η μόνη παράμετρος τη προσωπικότητας που βρέθηκε να αλλάζει με την ψυχεδελική ψιλοκυβίνη, η οποία προκαλεί μεταβολή της συνειδησιακής κατάστασης και ισχυρές παραισθήσεις, οι οποίες μπορούν να παίρνουν μυστικιστικές ή θρησκευτικές διαστάσεις.\nΜάλιστα οι εθελοντές που ανέφεραν ότι έζησαν τέτοιες μυστικιστικές εμπειρίες υπό την επήρεια του ναρκωτικού ήταν πιθανότερο να εμφανίσουν στη συνέχεια αύξηση της ανοιχτότητας. Οι ερευνητές εικάζουν μάλιστα ότι άλλα ψυχεδελικά ναρκωτικά που προκαλούν τέτοιες εμπειρίες μπορεί να έχουν ίδια δράση με την ψιλοκυβίνη.\nΟι 51 εθελοντές του πειράματος συμμετείχαν σε τρεις έως πέντε συνεδρίες ανά διαστήματα των τριών εβδομάδων. Είχαν ενημερωθεί από τους ερευνητές ότι σε μία από αυτές τις συνεδρίες θα έπαιρναν μια μέτρια ως υψηλή δόση ψιλοκυβίνης.\nΗ προσωπικότητά τους αξιολογήθηκε πριν και μετά τη λήψη του ναρκωτικού με στάνταρτ ψυχολογικά τεστ που ποσοτικοποιούν τις πέντε παραμέτρους της προσωπικότητας. Ακόμα και 14 μήνες μετά την τελευταία συνεδρία, το 60% των εθελοντών συνέχιζε να παρουσιάζει αυξημένη ανοιχτότητα.\nΟ Ρόλαντ Γκρίφιθς, καθηγητής Ψυχολογίας και επικεφαλής της μελέτης, επισήμανε πάντως ότι τα συμπεράσματα ίσως δεν μπορούν να επεκταθούν στο γενικό πληθυσμό, δεδομένου ότι το δείγμα δεν είναι αντιπροσωπευτικό για όλους: σχεδόν όλοι οι εθελοντές δήλωσαν ότι είναι πνευματικά ενεργοί, δηλαδή θρήσκοι, και οι περισσότεροι από τους μισούς είχαν μεταπτυχιακά διπλώματα.\nΠαρόλα αυτά, ο Δρ Γκρίφιθς πιστεύει ότι η ψιλοκυβίνη μπορεί να έχει θεραπευτική αξία. Μπορεί να υπάρχουν εφαρμογές που δεν μπορούμε να φανταστούμε αυτή τη στιγμή λέει ο καθηγητής.\nΣίγουρα όμως αξίζει να μελετηθεί πιο συστηματικά.\nεπιρροές ναρκωτικά ψυχεδέλεια\t2017-01-06\nPrevious: 10 ψέμματα που πάντα πιστεύουμε\nNext: Μαρινάρει το κρέας σε ουίσκι για 127 ημέρες – Μούδιασαν οι σιελογόνοι μας [Βίντεο]


Εκτυπώσιμες χάρτινες βάσεις για αυγά - Ftiaxto.gr\nΚατέβασε το μοτίβο για τις χάρτινες βάσεις και τύπωσέ το σε οποιονδήποτε έγχρωμο εκτυπωτή. Κόψε τις βάσεις, δίπλωσέ τες ώστε να σχηματίζουν κώνο, βάλε δοκιμαστικά ένα αυγό για να βρεις την σωστή περιφέρεια και κόλλησε τις άκρες της βάσης. Αν θέλεις μπορείς να κολλήσεις και τα χεράκια.\nΖωγράφισε φατσούλες με λεπτούς μαρκαδόρους. Καλό εναλλακτικό Πάσχα!\nαυγά, εκτύπωση, έμπνευση, ζωγραφική, θήκες, μοτίβο, παιδί, Πάσχα, φάτσες, χαρτί\n4 σχόλια στο άρθρο “Εκτυπώσιμες χάρτινες βάσεις για αυγά”\n13 Απριλίου 2012 στις 8:09 πμ\n[quote name=”Georgina”]tin pio miteri pleura tou augou na tin valw apo panw (san kefali..) i apo katw..? :/[/quote]\nΤην μυτερή πλευρά από πάνω, γιατί αν βάλεις το αντίθετο, το αυγό σου θα έχει μεγάλο κεφαλάκι σε σύγκριση με το υπόλοιπο του σώμα. Καλή επιτυχία!!!!!!!\n11 Απριλίου 2012 στις 4:10 μμ\ntin pio miteri pleura tou augou na tin valw apo panw (san kefali..) i apo katw..? :/\n7 Απριλίου 2012 στις 7:28 μμ\nΕιναι απλα ΥΠΕΡΟΧΑ !!! Φετος θα φτιαξω την … πασχαλο-αυγο-οικογενεια 🙂 Σας ευχαριστουμε τοσο μα τοσο πολυ 🙂\n4 Απριλίου 2012 στις 10:53 πμ\n@@@ τι χαριτωμένα!!!!!


Το δαντελένιο χωριό στη Σλοβακία Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΤο δαντελένιο χωριό στη Σλοβακία\nΧτισμένο σε ένα καταπράσινο, ειδυλλιακό τοπίο, το χωριό Τσισμάνι κλέβει τις εντυπώσεις με την ιδιαίτερη αρχιτεκτονική του.\nΤο παραμυθένιο χωριό βρίσκεται στη βορειοδυτική Σλοβακία και χρονολογείται από τον 13ο αιώνα. Τα ξύλινα σπίτια του είναι ζωγραφισμένα με λευκή μπογιά, σύμφωνα με μια παράδοση που ξεκίνησε πριν διακόσια περίπου χρόνια.\nΟι κάτοικοι του Τσισμάνι έψαχναν να βρουν ένα τρόπο να καλύψουν τα κατεστραμμένα σημεία του ξύλου πάνω στα σπίτια τους καλύπτοντάς τα με ασβέστη. Σιγά σιγά άρχισαν να τα διακοσμούν με περίτεχνα σχέδια και η αντίθεση των χρωμάτων δημιούργησε ένα μοναδικό αποτέλεσμα.\nΤο χωριό που το όνομά του σημαίνει «ο ξυλοκόπος που κάνει θόρυβο κατά τη διάρκεια της δουλειάς του» κατοικείται από μόλις 200 άτομα. Από το 1977 έχει χαρακτηριστεί διατηρητέο για την παραδοσιακή λαϊκή αρχιτεκτονική του.\nΟ επισκέπτης μπορεί να ανακαλύψει τη μαγευτική τοποθεσία κάνοντας σκι ή πεζοπορία στους γύρω λόφους.\nΑπόσταση: Η διάρκεια του ταξιδιού είναι 7 ώρες και 50 λεπτά από την Αθήνα για τη Μπρατισλάβα μέσω Άμστερνταμ και Πράγας και 8 ώρες και 5 λεπτά από τη Θεσσαλονίκη για τη Μπρατισλάβα μέσω Αθήνας και Πράγας. Από τη Μπρατισλάβα φτάνετε οδικώς στο χωριό Τσισμάνι σε 2 ώρες.\n8 Νοέμβριος 2017 - 20:40 Τουρισμός 114 views\nΜαραθόπολη: Εγκαίνια σήμερα για το κατάστημα ενδυμάτων «Ένα δώρο μια ευχή»\nΜέτρα για να ξεμπλοκάρουν οι πλειστηριασμοί: Αυτεπάγγελτη δίωξη για επιθέσεις σε συμβολαιογράφους\nΤροχαίο στην Ε.Ο. Φιλιατρών – Κυπαρισσίας με δύο τραυματίες!\nΝέα επίθεση με πέτρες σε λεωφορείο του ΚΤΕΛ Μεσσηνίας\nH αινιγματική σύσταση Σαμαρά στους κατοίκους της Αρχαίας Αμφίπολης για την πορεία των ανασκαφών


Ποινή - χάδι στον Κυτέα για τις ρατσιστικές επιθέσεις στον Καραλή\nΚάθε μέρα έξω απ’ το παράθυρό της, μπροστά από τα κάγκελα που το έκλειναν για να μένουν ασφαλή τα λιγοστά της υπάρχοντα, άφηνε ένα οριζόντιο πλαστικό κεσεδάκι γεμάτο τροφή. Κι από δίπλα ένα κυκλικό διάφανο κεσεδάκι που ήταν γεμάτο με νερό έως πάνω. Ήταν μια όαση στα άνυδρα πεζοδρόμια της πόλης, μια απαραίτητη στάση για τα τετράποδα αδέσποτα, ειδικά μέσα στον καύσωνα.\nΈναν με δύο μήνες μετά την άφιξη της πανδημίας, η γυναίκα που συντηρούσε με αγάπη τα ζωάκια του δρόμου στην Εμμ. Μπενάκη των Εξαρχείων έμεινε άνεργη. Οι εκκλήσεις της στη γειτονιά να βρει ένα μεροκάματο φροντίζοντας κάποιον ανήμπορο ηλικιωμένο δεν βρήκαν ανταπόκριση. Τα κεσεδάκια άρχισαν να μένουν άδεια, μέχρι που τα πήρε ο αέρας. Και για την ίδια μάθαμε ότι μετακόμισε σε κάποιο άλλο ανήλιαγο υπόγειο, με μικρότερο ενοίκιο.\nΗ ιστορία της μετανάστριας γυναίκας που αρχικά έχασε τη δουλειά της, μετά τη δυνατότητα να φροντίζει τ’ αδέσποτά της και στο τέλος το σπίτι της το ίδιο, δεν αποτελεί απλώς μια δραματική εξέλιξη κόντρα στον καιρό, αλλά ενδεικτικό του σημείο.\nΤρία εκατομμύρια στόματα\nΜέσα στην πανδημία, πάρα πολλοί άνθρωποι είτε έμειναν άνεργοι είτε είδαν το μαγαζί τους να κλείνει. Το εισόδημά τους μειώθηκε δραματικά. Κι η πείνα -που ηχεί, ως λέξη, σαν κάτι μακρινό που ανήκει στην Κατοχή- είναι η απτή, υλική τους πραγματικότητα. Το άδειο πιάτο στο τραπέζι. Είναι η πραγματικότητα που επαναλαμβάνεται μετά την οικονομική κρίση του 2010. Είναι όμως ταυτόχρονα και μια πραγματικότητα που δεν αφορά μόνο τους ανθρώπους. Αφορά και τα ζώα.\nΕίτε τα ζώα που μας συντροφεύουν στο σπίτι είτε τα ζώα που φροντίζουμε στον δρόμο. Τα 3 εκατομμύρια αδέσποτα, δηλαδή, που υπάρχουν σε όλη την Ελλάδα και πολλά από τα οποία είτε έχουν εγκαταλειφθεί από ανθρώπινο χέρι είτε έχουν γεννηθεί στον δρόμο μετά την εγκατάλειψη.\n«Λαμβάνουμε συνέχεια εκκλήσεις από φιλόζωους πολίτες, που μας μεταφέρουν με αγωνία ότι δεν έχουν πια να τα ταΐσουν» δηλώνει στην «Α» η Νατάσα Μπομπολάκη, πρόεδρος της Πανελλαδικής Φιλοζωικής Περιβαλλοντικής Ομοσπονδίας (ΠΦΠΟ). Είναι, όπως λέει, άνθρωποι απ’ όλη την Ελλάδα που όχι μόνο ταΐζουν κάποια ζώα στον δρόμο, «αλλά τα γνωρίζουν, τα χαϊδεύουν, τα προστατεύουν. Έχουν αποκτήσει μια σχέση λες και είναι δικά τους».\n«Πριν χάσει τη δουλειά της, φρόντιζε 20 γάτες»\nΈνας ακόμη άνθρωπος που έχει ζώα στο σπίτι, αλλά και βγαίνει έξω για να φροντίσει γατοαποικίες, όπως αποκαλούνται τα σημεία που υπάρχουν πληθυσμοί σε διάφορα σημεία της πόλης, είναι η Ν., 35 χρόνων, κάτοικος του κέντρου. «Τα χρήματα που βγάζω πηγαίνουν στα ζώα μου στο σπίτι, στ’ αδεσποτάκια, στο φαΐ μου, στο ρεύμα και στο ενοίκιο. Δεν περισσεύει ούτε ένα ευρώ για κάτι παραπάνω».\nΜια φίλη της, πάλι, δεν τα καταφέρνει τελευταία. Έχασε τη δουλειά της και μαζί με αυτή την επαφή της με τον κήπο και τ’ αδεσποτάκια. «Φρόντιζε πάνω από 20 γάτες».\nΝωρίτερα μέσα στην πανδημία είχε μείνει και η ίδια άνεργη. Και τότε απευθύνθηκε στον Δήμο. «Ζήτησα να με βοηθήσει με τις τροφές. Να μου καλύπτουν τις κροκέτες. Η συμπεριφορά που αντιμετώπισα ήταν πολύ άσχημη. ‘Δεν θα σας καλύψουμε εμείς τις ανάγκες των ζώων σας’’ Με τα πολλά, μου έφεραν τελικά ένα τσουβάλι τροφή άθλιας ποιότητας. Όποιος έχει ταΐσει ζώο, ξέρει. Και δεν είμαι άνθρωπος που μπορεί να πάρει πανάκριβες τροφές».\nΔεν «βγαίνουν» ούτε με τροφή απ’ το ψιλικατζίδικο\nΗ πλέον φτηνή ξηρά τροφή, ένα κουτί 400 γραμμαρίων, το οποίο αντέχει για 1 – 1,5 εβδομάδα και εντοπίζεται στα ράφια των ψιλικατζίδικων, στοιχίζει 2,20 ευρώ. Ωστόσο κανείς δεν φροντίζει μόνο ένα αδέσποτο. Συνήθως τα ζωάκια που μαζεύονται είναι δεκάδες. Και κάπως έτσι το μηνιαίο ποσό, για την πλέον φτηνή τροφή, για τα δέκα και πλέον γατιά φτάνει να ξεπερνά με άνεση τα 40 ευρώ.\nΕνδιαφέρον έχει πάντως η παρατήρηση που μας κάνει ιδιοκτήτης petshop στο κέντρο της Αθήνας. «Ο κόσμος δεν έχει σταματήσει να παίρνει καλές τροφές για τα ζώα του. Όσο μπορεί παίρνει τις καλύτερες. Το ίδιο ισχύει και για τ’ αδέσποτα».\nΌπως μας εξηγεί, οι τροφές χωρίζονται σε ποσότητα και σε ποιότητα. Στις γάτες οι τιμές στην τροφή για ποιότητα premium ξεκινούν από τα 7 με 7,50 ευρώ για το 1,5 κιλό (καλύπτονται οι ανάγκες ενός και πλέον μήνα) και ανεβαίνουν στα 11 για τα δύο κιλά. Για ποιότητα super premium ξεκινούν από τα 14 ευρώ για 1,5 κιλό, με τις ultra premium να φτάνουν για ποσότητα 2 κιλών πάνω από 30. Σε ό,τι αφορά τα σκυλιά, ο κόσμος φαίνεται να επιλέγει το σακί. Ζυγίζει 13-15 κιλά και ξεκινά απ’ τα 50 ευρώ, καλύπτοντας τις ανάγκες περίπου δύο μηνών.\nΑκόμη κι αν οι φιλόζωοι δεν αγοράσουν μια μέση ποιοτική τροφή για τα ζώα του δρόμου, το μηναίο κόστος που καταβάλλουν είναι βέβαιο ότι θα ξεπερνά τα 50 ευρώ, ακόμη κι αν έχουν μόνο ένα ζωάκι για κατοικίδιο. Αν τα ζώα συντροφιάς είναι περισσότερα, το κόστος πολλαπλασιάζεται.\nΑν ένας άνεργος ελέω κορωνοϊού παίρνει μια στο τόσο τα 534 ευρώ που προβλέπει η κυβέρνηση, σημαίνει πρακτικά ό,τι μ’ ένα ενοίκιο πάνω του πρέπει να επιλέξει ποια στόματα θ’ αφήσει ατάιστα. Και σ’ όλα αυτά, σημειωτέον, δεν έχουμε υπολογίσει ακόμη το κόστος της ιατρικής φροντίδας των ζώων. Αλλά και την αλληλεγγύη.\n«Τα ζώα αγαπάμε, δεν είμαστε βαρεμένοι»\n«Πέρυσι είχα έξι μωρά στο μπάνιο μου και μια γάτα μεγαλύτερη και πολύ άρρωστη. Τα είχαμε βρει πεταμένα χύμα στον δρόμο. Η μάνα τους εκεί αγνοούνταν. Ο γιατρός μάς είπε όμως ότι η γάτα που είχαμε μαζέψει και θεραπεύαμε είχε ακόμη γάλα. Ήταν κι αυτή γατομάνα. Έτσι έξι μικρούλια, το ένα από αυτά μαζεμένο από αλλού, πήγαν και θήλασαν όλα μαζί κανονικά».\nΗ εμπειρία ανήκει σε μέλος της ομάδας Αδέσποτα Εξάρχεια. Μιας αυτοοργανωμένης και δραστήριας πρωτοβουλίας, που φροντίζει τα ζώα στην περιοχή κι έχει καταφέρει να βελτιώσει πολύ την ποιότητα ζωής τους.\nΕπί χρόνια μαζεύουν, στειρώνουν, επανατοποθετούν γατούλες στα σημεία που τις βρήκαν, καταφέρνοντας με τον καιρό να συγκρατήσουν τον πληθυσμό τους και να μη βρίσκουν πλέον μωρά γατάκια «πεταμένα με τον αφαλό στο οδόστρωμα».\nΤο κόστος της στείρωσης φτάνει στα 120 ευρώ για τις θηλυκές γάτες και για τα θηλυκά σκυλιά στα 150 με 200 (για τ’ αρσενικά το κόστος είναι αρκετά χαμηλότερο και στις δύο περιπτώσεις). Οι κτηνίατροι πάντως καταλαβαίνουν την κατάσταση και ρίχνουν την τιμή συνήθως στα μισά. Επίσης (ανα)γνωρίζουν ότι δεν θα είχαν διαφορετικά τόσες μαζεμένες επισκέψεις στο ιατρείο τους.\nΣυχνά ωστόσο προκύπτουν καταστάσεις που είναι έκτακτες. Κάθε γατί έχει τις δικές του ανάγκες κι όταν τα γατιά είναι δεκάδες, είναι και δεκάδες οι ξεχωριστές ανάγκες. «Μια μέρα μπήκε κλαίγοντας ένας γάτος στον φούρνο στην Καλλιδρομίου (κεντρικός δρόμος στα Εξάρχεια). Έπρεπε να κάνει χειρουργείο να βγάλει ένα πολύποδα. Το κόστος μαζί με κάποια εξέταση έφτασε τα 100 ευρώ». Τα έξοδα που συσσωρεύονται γίνονται χρέη και αυτά σβήνονται σταδιακά «μέσα από δωρεές και μπαζάρ».\nΑν δεν υπήρχαν οι εθελοντές…\n«Αν αυτή η δουλειά δεν γινόταν από εθελοντές, κατ’ ουσίαν δεν θα είχαμε ποτέ στειρώσεις, καθώς ο Δήμος Αθηναίων δεν διαθέτει ομάδες για την περισυλλογή τους», λέει η Νικόλ, που μένει στου Ζωγράφου κι από το 2016 ασχολείται πολύ με τη φροντίδα των ζώων.\n«Ξέρεις, δεν είμαστε τίποτα βαρεμένοι. Είμαστε κανονικοί άνθρωποι, με συντρόφους, με παιδιά, με τις ζωές μας». Επιπλέον ποτέ δεν ξέρεις πώς θα σού τα φέρει η ζωή. «Εμένα μου άφησαν ένα κουτί με κουτάβια έξω απ’ το γραφείο κι έτσι ξεκίνησε». Σήμερα η Νικόλ έχει 39 γάτες και 4 σκυλιά. Για τις 22 από αυτές νοικιάζει κατ’ ουσίαν άλλον χώρο, τις έχει στο προσωπικό της γραφείο. Συνολικά δίνει πάνω από 1.000 ευρώ τον μήνα για την περίθαλψη τους (κάποια έχουν κινησιολογικά προβλήματα) και πάνω από 1.000 ευρώ συνολικά για διάφορες ανάγκες σε petshop. «Κάνω μια καλή δουλειά και μπορώ ν’ αντεπεξέλθω» τονίζει. Η Νικόλ όμως είναι η εξαίρεση.\nΤα μεγάλα κόστη και οι αιτίες\nΌπως εξηγεί ο κτηνίατρος Δημήτρης Τσουκαλάς από τη Θεσσαλονίκη, οι υψηλές τιμές, «που είναι αρκετά χαμηλότερες σε σχέση με άλλες χώρες της Ευρώπης», οφείλονται σε μεγάλο βαθμό στις επιπλέον επιβαρύνσεις. «Είμαστε οι μόνοι υγειονομικοί που έχουμε ΦΠΑ 24% στην παροχή υπηρεσιών. Ενώ στα δικά μας φάρμακα ο φόρος είναι 13%, τη στιγμή που στα υπόλοιπα είναι 6%. Έτσι ένα χειρουργείο, που θα μπορούσε να κάνει 100 ευρώ, πάει στα 125».\nΕξαιτίας των νέων οικονομικών δεδομένων, ο Δ. Τσουκαλάς παρατηρεί ότι υπάρχει μια κάμψη στις επισκέψεις, με τον κόσμο να μετακυλίει κάποιες υποχρεώσεις έναν – δύο μήνες μετά, όπως τα εμβόλια. Ο κυριότερος, ωστόσο, λόγος ακυρώσεων ραντεβού θεωρεί ότι είναι ο φόβος για τον κορωνοϊό.\n«Λύση είναι η επιδότηση»\n«Αυτή την περίοδο συμβαίνει να συζητιέται το νέο νομοσχέδιο για τα ζώα συντροφιάς. Η λύση που προτείνουμε είναι να καθοριστεί ένα εισοδηματικό πλαφόν (π.χ. 12.000 ευρώ), με βάση το οποίο μια φτωχοποιημένη οικογένεια θα μπορεί να στειρώνει και να εμβολιάζει τα ζώα της δωρεάν» σημειώνει η Ν. Μπομπολάκη. Ταυτόχρονα, δεν ξεχνά τους ανθρώπους που βγαίνουν κάθε μέρα μες στη νύχτα, μετά τη δουλειά, για να ταΐσουν τα ζωάκια. «Οι πολίτες, οι οποίοι βοηθούσαν όλα αυτά τα χρόνια και δεν μπορούν πλέον να το κάνουν, πρέπει επίσης να επιδοτούνται από το κράτος με κάποια κονδύλια μέσω των δήμων» επισημαίνει.\n*Το ρεπορτάζ δημοσιεύτηκε πρώτα στην εφημερίδα Αυγή\nΕντονότατες αποδοκιμασίες εμπόρων κατά την άφιξη Πέτσα στην Πάτρα – [VIDEO]\nΑν ο Grumpy Cat ήταν ένα αδέσποτο στην Ελλάδα


Home Δήμοι Δήμος Αργιθέας Ευχαριστήριο Γεωργίου Κωτή\nΥπάρχουν πράγματα που δεν αγοράζονται με χρήματα.. ΕΥΓΕΝΕΙΑ… ΣΕΒΑΣΜΟΣ… ΤΙΜΙΟΤΗΤΑ… ΚΑΛΟΣΥΝΗ… ΗΘΙΚΗ… Μικρά πράγματα που κάνουν όμως τον άνθρωπο Μεγάλο.\nΑυτά είχα πάντα σαν αρχή και θα συνεχίσω να πορεύομαι με αυτά.\nΕΥΧΑΡΙΣΤΩ ΠΟΛΥ όλους όσους με στηρίξατε και με τιμήσατε με την ψήφο σας και με αναδείξατε πρόεδρο της τοπικής κοινότητας Δ.Δ. Ανθηρού.\nΔεσμεύομαι να κάνω το καλύτερο δυνατό για όλους ανεξαρτήτου κομματικής προέλευσης για ένα τόπο που γεννήθηκα, μεγάλωσα, ζω μόνιμα και επενδύω, αλλά και που τόσο αγαπάω. Εύχομαι σε όλους όσους εκλέχτηκαν καλή δύναμη, γερό στομάχι και πάνω απ’ όλα καλή ΣΥΝΕΡΓΑΣΙΑ για μια δημιουργική τετραετία.\nTags: Γιώργος Κωτής


Τζόκερ: Τι δηλώνει η ιδιοκτήτρια του πρακτορείου ΟΠΑΠ στην Κηφισιά όπου παίχθηκε το δελτίο των 3,2 εκατ. ευρώ | Anatropi News\nΤζόκερ: Τι δηλώνει η ιδιοκτήτρια του πρακτορείου ΟΠΑΠ στην Κηφισιά όπου…\nΤο «χρυσό» δελτίο παίχθηκε στο κατάστημα ΟΠΑΠ με αριθμό 117296, της οικογένειας Χειλαδάκη στην Κηφισιά. Μάλιστα, δεν είναι η πρώτη επιτυχία στο ΤΖΟΚΕΡ για το συγκεκριμένο πρακτορείο, που λειτουργεί από το 1996.\n“Έχει βρεθεί ξανά στο παρελθόν μεγάλος νικητής ΤΖΟΚΕΡ στο κατάστημά μας. Πριν από οκτώ χρόνια, το 2013, δώσαμε πάλι γύρω στα 3 εκατομμύρια ευρώ. Έχουν υπάρξει και άλλα μικρότερα έπαθλα έκτοτε, αλλά περιμέναμε πάλι τη στιγμή για μεγάλο νικητή”, τονίζει η Αμαρυλλίς Χειλαδάκη, ιδιοκτήτρια του τυχερού πρακτορείου ΟΠΑΠ.\nΓια τη νέα χθεσινή επιτυχία η κα Χειλαδάκη σημειώνει: “Είμαστε πολύ χαρούμενοι, σαν να κερδίσαμε εμείς οι ίδιοι, λόγω και της χρονικής συγκυρίας που ήρθε αυτή η επιτυχία μετά το πολύμηνο lockdown. Τα ευχάριστα νέα τα έμαθα σήμερα το πρωί, όταν μπήκα στο site του ΟΠΑΠ για να δω τα αποτελέσματα της κλήρωσης. Από το πρωί δεχόμαστε πολλά τηλεφωνήματα για συγχαρητήρια. Το πρώτο τηλεφώνημα ήταν από έναν συνάδελφο, που μου είπε χαριτολογώντας ότι θα έρθει να παίξει ΤΖΟΚΕΡ στο δικό μας κατάστημα”.\nΌσον αφορά στην έμπνευση του μεγάλου νικητή του ΤΖΟΚΕΡ που κέρδισε συνολικά 3,2 εκατομμύρια ευρώ, η κα Χειλαδάκη αναφέρει: “Το τυχερό δελτίο, που σημείωσε 10 επιτυχίες, περιείχε 51 στήλες και κόστισε 25,5 ευρώ. Ο παίκτης επέλεξε ένα πλήρες σύστημα και συμπλήρωσε αριθμούς δικής του επιλογής. Εύχομαι ο νικητής να είναι υγιής και πάντα τυχερός στη ζωή του”.


Hotel Strass, Παραλία Κατερίνης – Ενημερωμένες τιμές για το 2020\nHotel Strass (Ξενοδοχείο), Παραλία Κατερίνης (Ελλάδα) προσφορές\nΚοινοποίηση του Hotel Strass\nΞενοδοχείο Hotel Strass\nΑγίας Παρασκευής 7, Παραλία Κατερίνης, 60100, Ελλάδα – Εξαιρετική τοποθεσία - εμφάνιση χάρτη\nΕξαιρετική τοποθεσία - βαθμολογήθηκε με 9,3/10! (βαθμολογία από 361 σχόλια)\nΒαθμολογήθηκε από επισκέπτες, μετά από τη διαμονή τους στο Hotel Strass.\nΤο δωμάτιο ήταν αρκετα μεγάλο κ καθαρό,το προσωπικό πολύ πρόσχαρο και το πρωινό ήταν καλό.\nΜείναμε στο ξενοδοχείο 29/7-1/8. Το δωμάτιό μας ήταν μεγάλο και πεντακάθαρο. Μας αλλάξανε σεντόνια και πετσέτες, ήδη από τη 2η μέρα διαμονής μας. Το προσωπικό ευγενέστατο. Το πρωινό ήταν σε μπουφέ και είχε μεγάλη ποικιλία. Το ξενοδοχείο είναι πρακτικά 2 λεπτά με τα πόδια από τη θάλασσα. Εκεί είναι και ο πεζόδρομος για βόλτα και τα μαγαζιά για φαγητό και souvenir.\nΤο δωμάτιο μας ηταν τεράστιο...πολυ καθαρό...με ωραία διακοσμηση.. το προσωπικό πολυ ευγενικό κ το πρωινό ικανοποιητικό!!\nΥπέροχα και τεράστια δωμάτια και υπέροχη συμπεριφορά του προσωπικού.\nΕυγενικό προσωπικό, ευχάριστο περιβάλλον, πολύ καθαρό και ένα πολύ καλό πρωινό.\nφιλικό προσωπικό καλη τοποθεσία επιλογή που θα την έκανα ξανά!\nΆνετο δωμάτιο και κρεβάτι.Μεγαλο μπάνιο καινούργιο.Ωραιο μπαλκόνι αν και κοντά στο κέντρο ήταν ήσυχα\nΉταν πεντακάθαρο και το προσωπικό ήταν τρομερά εξυπηρετικό! Επίσης το δωμάτιο ήταν ευρύχωρο, όμορφα διακοσμημένο και το μπάνιο ήταν φανταστικό.\nΕξασφαλίστε μια εκπληκτική τιμή στο Hotel Strass - με βαθμολογία 9,2 από πρόσφατους επισκέπτες.\n«Το δωμάτιο ήταν αρκετα μεγάλο κ καθαρό,το προσωπικό πολύ πρόσχαρο και το πρωινό ήταν καλό.»\n«Μείναμε στο ξενοδοχείο 29/7-1/8. Το δωμάτιό μας ήταν μεγάλο και πεντακάθαρο. Μας αλλάξανε σεντόνια και πετσέτες, ήδη από τη 2η μέρα διαμονής μας. Το προσωπικό ευγενέστατο. Το πρωινό ήταν σε μπουφέ και είχε μεγάλη ποικιλία. Το ξενοδοχείο είναι πρακτικά 2 λεπτά με τα πόδια από τη θάλασσα. Εκεί είναι και ο πεζόδρομος για βόλτα και τα μαγαζιά για φαγητό και souvenir.»\n«Το δωμάτιο μας ηταν τεράστιο...πολυ καθαρό...με ωραία διακοσμηση.. το προσωπικό πολυ ευγενικό κ το πρωινό ικανοποιητικό!!»\n«Υπέροχα και τεράστια δωμάτια και υπέροχη συμπεριφορά του προσωπικού.»\n«Ευγενικό προσωπικό, ευχάριστο περιβάλλον, πολύ καθαρό και ένα πολύ καλό πρωινό. »\n«φιλικό προσωπικό καλη τοποθεσία επιλογή που θα την έκανα ξανά!»\n«Άνετο δωμάτιο και κρεβάτι.Μεγαλο μπάνιο καινούργιο.Ωραιο μπαλκόνι αν και κοντά στο κέντρο ήταν ήσυχα»\n«Ήταν πεντακάθαρο και το προσωπικό ήταν τρομερά εξυπηρετικό! Επίσης το δωμάτιο ήταν ευρύχωρο, όμορφα διακοσμημένο και το μπάνιο ήταν φανταστικό. »\nΒάσει 361 σχολίων\nΤο Strass είναι φωτεινά διακοσμημένο και προσφέρει μια άνετη βάση στο κέντρο της ζωντανής Παραλίας. Ξυπνήστε το πρωί με δωρεάν πρωινό σε μπουφέ και μια βόλτα στην όμορφη παραλία.\nΚάτω από τη σκιά του όρους Όλυμπος, το ξενοδοχείο προσθέτει κλασική κομψότητα στη διαμονή σας. Το φινετσάτο εστιατόριο Aegean σερβίρει παραδοσιακά ελληνικά πιάτα, ενώ το μπαρ είναι το τέλειο μέρος για ένα κοκτέιλ ή ένα ποτήρι κρασί. Επωφεληθείτε από το δωρεάν Wi-Fi σε όλους τους κοινόχρηστους χώρους.\nΑυτό το ξενοδοχείο 3 αστέρων προσφέρει ποικιλία από ξενώνες, που είναι εξοπλισμένοι με πολλές παροχές και ιδιωτικό μπάνιο. Μπορείτε εύκολα να μεταβείτε στην Κατερίνη, που βρίσκεται όχι πολύ μακριά από το ξενοδοχείο.\nΤο Hotel Strass υποδέχεται επισκέπτες της Booking.com από 29 Δεκ 2008.\n뀐 Αυτό το ξενοδοχείο βρίσκεται στην περιοχή με την καλύτερη βαθμολογία στην Παραλία Κατερίνης και έχει εξαιρετική βαθμολογία τοποθεσίας 9,3\nΠότε θα θέλατε να μείνετε στο Hotel Strass;\nΣχετικά με το Hotel Strass\nΥποδέχεται επισκέπτες της Booking.com από 29 Δεκ 2008\nΘάλασσα/ωκεανός Beach Of Paralia\n4 λόγοι για να επιλέξετε το Hotel Strass\nΠαροχές του Hotel Strass Εξαιρετικές παροχές! Βαθμολογία σχολίων 9,0\nΔιαβάστε πριν κάνετε κράτηση Το Hotel Strass δέχεται ειδικά αιτήματα - προσθέστε τα στο επόμενο βήμα!\nΑυτές είναι οι κάρτες που δέχεται το Hotel Strass και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΠαρακαλείστε να σημειώσετε ότι παρέχεται δωρεάν ιδιωτικός χώρος στάθμευσης κατά τους μήνες Απρίλιο, Μάιο και Οκτώβριο.\nΕπισημαίνεται ότι ο ανελκυστήρας εξυπηρετεί μόνο τα πρώτα 3 επίπεδα του ξενοδοχείου. Ο 4ος όροφος είναι προσβάσιμος μόνο από τις σκάλες.\nΑριθμός αδείας: 1018052019\nΣυχνές ερωτήσεις για το Hotel Strass\nΤι είδους πρωινό σερβίρετε στο Hotel Strass;\nΟι επισκέπτες που μένουν στο Hotel Strass μπορούν να απολαύσουν πρωινό με υψηλή βαθμολογία στη διαμονή τους (βαθμολογία σχολίων επισκεπτών: 8.1).\nΜπορώ να σταθμεύσω το αυτοκίνητό μου στο Hotel Strass;\nΣτους επισκέπτες του Hotel Strass παρέχονται οι ακόλουθες επιλογές στάθμευσης (ανάλογα με τη διαθεσιμότητα):\nΤι τύποι δωματίων διατίθενται για κράτηση στο Hotel Strass;\nΟι επιλογές δωματίων στο Hotel Strass περιλαμβάνουν τα εξής:\nΠώς πάω στο Hotel Strass από το κοντινότερο αεροδρόμιο;\nΑπό το κοντινότερο αεροδρόμιο, μπορείτε να πάτε στο Hotel Strass με:\nΠόσο κοστίζει η διαμονή στο Hotel Strass;\nΟι τιμές στο Hotel Strass μπορεί να διαφέρουν ανάλογα με τη διαμονή σας (δηλ. τις ημερομηνίες που επιλέγετε, την πολιτική του ξενοδοχείου κλπ). Εισαγάγετε τις ημερομηνίες σας για να δείτε τιμές.\nΤι μπορεί να κάνει κανείς στο Hotel Strass;\nΤο Hotel Strass προσφέρει τις ακόλουθες δραστηριότητες/υπηρεσίες (μπορεί να ισχύουν χρεώσεις):\nΠοιες είναι οι ώρες check-in και check-out στο Hotel Strass;\nΤο check-in στο Hotel Strass πραγματοποιείται από τις 14:00 και το check-out μέχρι τις 11:00.\n9,2 Εξαιρετικό 361 σχόλια 100% αυθεντικές εμπειρίες επισκεπτών\nΤρόποι μετάβασης από το Αεροδρόμιο Θεσσαλονίκης στο Hotel Strass


ΣΤΡΑΤΗΣ ΠΑΡΕΛΗΣ: Η μέρα τελειώνει\nΚρύωσε η μέρα, έγινε όψη θανάτου. Τα πουλιά\nλιγόστεψαν τα τιτιβίσματα,\nοι πανοπλίες τους\nφθαρμένες από την υγρασία και τον αέρα,\nφαντάζουν σκονισμένα άρματα\nαρχαίων πολεμιστών που κάθισαν\nαπόμερα να ξαποστάσουν.\nΟ ουρανός κι άλλο βαρύς.\nκι άλλο δυστυχισμένη.\nΑπόφαση ν’ αντισταθεί καμία.\nΈτσι προαλείφεσαι την ντροπή κι έτσι\nτην λούζεσαι, να ξέρεις.\nΟι λακκούβες του δρόμου\nκρατούν νερό από την χτεσινή βροχή.\nΛασπώνουν την μέρα τα αυτοκίνητα.\nΟι εφημερίδες αναρτημένες στα περίπτερα\nκοροϊδεύουν τον αφελή που εύκολα πιστεύει.\nΗ μέρα τελειώνει και το βράδυ που έρχεται\nαφήνει πάνω στο τραπέζι σου το δείπνο\nφτωχό κι εσένα για πολλά και για αγάπη πεινασμένο.\nΑναρτήθηκε από Stratis Parelis στις 13.11.13\nΘα "πέσει" επιτέλους;\nΠολύ γλαφυρή η περιγραφή σου για την κάθε μέρα μας που τελειώνει...\nΜπα τον τρισαναθεματισμένο, τον κορακοζώητο...\n"...Η μέρα τελειώνει και το βράδυ που έρχεται\nφτωχό κι εσένα για πολλά και για αγάπη πεινασμένο. SP "\nέστω κι αργά, πήγα σε ολα σου...\nΜα η αγάπη ΕΙΝΑΙ κοντά σου, Στρατή μου.\nΝα είσαι καλά Υιώτα μου!\nκαι από μένα χαιρετίσματα στον Δημήτρη σου!


Εύκολη τούρτα σοκολάτα, με σοκολατένιο, ζουμερό παντεσπάνι και αφράτη, σοκολατένια βουτυρόκρεμα. Για τους λάτρεις της σοκολάτας.\nΣυνταγή για: 12 - 16 μερίδες\nΑλεύρι: 220 γρ.\nΓάλα: 230 ml\nΒανίλια: 2 καψούλια\nΣιρόπι καραμέλα: 3 κουταλιές (προαιρετικά)\nΒραστό νερό: 230 ml\nΆχνη ζάχαρη: 420 γρ.\nΣιρόπι καραμέλα: 2 κουταλιές (προαιρετικά)\n1. Προθερμαίνετε τον φούρνο στους 175 βαθμούς. Βουτυρώνετε και αλευρώνετε 2 στρόγγυλα ταψάκια 18 εκ. (για στρόγγυλη τούρτα) ή ένα μεγάλο ορθογώνιο 35Χ45 περίπου για ορθογώνια τούρτα.\n2. Ανακατεύετε μαζί τη ζάχαρη, το αλεύρι, το κακάο, το μπέικιν, το αλάτι και τη σόδα. Προσθέτετε τα αυγά, το λάδι, το γάλα, τη βανίλια και την καραμέλα, ανακατεύοντας με το μίξερ (προσοχή να μην το χτυπήσετε πάνω από 3 λεπτά). Ρίχνετε και το βραστό νερό και όταν ανακατευτεί καλά, σταματάτε το χτύπημα.\n3. Αδειάζετε το μείγμα στα 2 μικρά ή στο μεγάλο ταψάκι (σε αυτή την φάση το μείγμα είναι πολύ νερουλό, μην σας ανησυχεί αυτό) και ψήνετε στον προθερμασμένο φούρνο για 40 λεπτά. Πριν το βγάλετε , ελέγχετε αν ψήθηκε με μια οδοντογλυφίδα.\n4. Αναποδογυρίζετε τα κέικ σε σχάρα και τα αφήνετε να κρυώσουν.\n5. Ετοιμάζετε την κρέμα: κοσκινίζετε την άχνη και το κακάο. Χτυπάτε το μαλακωμένο βούτυρο με το μίξερ να αφρατέψει καλά. Προσθέτετε την άχνη και το κακάο, εναλλάξ με το γάλα, χτυπώντας συνέχεια. Προσθέτετε την βανίλια και την καραμέλα και χτυπάτε λίγο ακόμη.\n6. Βάζετε τον ένα δίσκο παντεσπάνι στη βάση της πιατέλας (ή κόβετε στη μέση το μεγάλο παντεσπάνι και βάζετε κάτω το μισό). Σκεπάζετε με το 1/3 της κρέμας. Από πάνω βάζετε το δεύτερο παντεσπάνι. Απλώνετε το 1/3 της κρέμας πάνω και γύρω από την τούρτα. Βάζετε το υπόλοιπο 1/3 σε κορνέ και διακοσμείτε. Φυλάτε την τούρτα στο ψυγείο.\nΜαγειρεύτηκε στις 12 Απριλίου 2011 από την luise\nΦαγητό στις κατηγορίες συνταγών: ΔΙΕΘΝΗ ΚΟΥΖΙΝΑ, ΕΠΙΔΟΡΠΙΟ, ΚΕΡΑΣΜΑΤΑ, ΠΑΡΤΥ ΚΑΙ ΜΠΟΥΦΕ, ΤΟΥΡΤΕΣ-ΠΑΣΤΕΣ, ΧΟΡΤΟΦΑΓΙΑ, ΨΥΓΕΙΟΥ και με κύρια υλικά συνταγής: αλεύρι, αυγά, βανίλια, βούτυρο, βουτυρόκρεμα, γάλα, ζάχαρη, ηλιέλαιο, κακάο, καραμέλα, κρέμα, παντεσπάνι, σοκολάτα, τούρτα από luise. Δείτε άλλα άρθρα από luise »\nΑπάντηση από zoitsa στις 12/4 και ώρα 1:44 ΜΜ, στο Τούρτα σοκολάτα\nΑπάντηση από Luise στις 12/4 και ώρα 1:45 ΜΜ, στο Τούρτα σοκολάτα\nΑπάντηση από Άννα στις 20/4 και ώρα 4:33 ΜΜ, στο Τούρτα σοκολάτα\nΕίναιι τόσο λαχταριστή όσο φαίνεται αυτή η τούρτα σοκολάτα; Και δεν είναι καθόλου πολύπλοκη, θα την δοκιμάσω μετά τις γιορτές.\nΑπάντηση από luise στις 20/4 και ώρα 8:43 ΜΜ, στο Τούρτα σοκολάτα\nΝα την δοκιμάσεις, είναι πολύ εύκολη και γευστική


Ομάδα με χαρακτήρα | mpalakritis.gr\nΣτο παιχνίδι με τον πρωτοπόρο και αήττητο Ολυμπιακό, ο ΟΦΗ κλήθηκε να επιδείξει εκτός από την αγωνιστική του επάρκεια και ΧΑΡΑΚΤΗΡΑ.\nΤα κατάφερε και με το παραπάνω. Σε όλη τη διάρκεια του αγώνα.\nΕίχε ψυχική συνοχή στο γήπεδο. Κώδικα δεοντολογίας. Σωστή νοοτροπία.\nΜπόρεσε και αντιμετώπισε το γεγονός των σοβαρών απωλειών αγωνιστικών στελεχών που έχουν δείξει ότι του δίνουν το κάτι παραπάνω μέσα στο γήπεδο, έχοντας «κομβικό» ρόλο σε όλα τα παιχνίδια αυξημένης σωματικής και πνευματικής δυσκολίας.\nΣε μια αναμέτρηση με αυξημένο ενδιαφέρον, ο ΟΦΗ ήταν πάλι πειστικός, διαψεύδοντας παρά την ήττα, τους υποστηρικτές της άποψης ότι στον αγώνα που είχε γίνει στο «Γ. Καραϊσκάκης» προσπάθησε να πιάσει «στον ύπνο» τον Ολυμπιακό.\nΈνα γύρο μετά, οι «ερυθρόλευκοι» γνώριζαν τη δυναμική του αντιπάλου τους, όμως ξανά «στριμώχτηκαν στα σχοινιά» από μια ομάδα που τους «κοίταξε στα μάτια».\nΗ χθεσινή παρουσία του ΟΦΗ επιβεβαιώνει στον ποδοσφαιρικό κόσμο τα άλματα προόδου που έχει πραγματοποιήσει στο φετινό πρωτάθλημα.\nΠαράλληλα με την υιοθέτηση μιας συγκεκριμένης φιλοσοφίας, το κρητικό συγκρότημα «βγάζει» στο γήπεδο και εσωτερική δύναμη.\nΟ ΟΦΗ είναι σφριγηλός. Έχει παλμό. Μπορεί και αυξάνει την πίστη που έχει για αυτόν ο κόσμος του, δημιουργώντας παράλληλα νέους φίλους.\nΕννοείται ότι επιδέχεται βελτίωσης. Η μεταγραφική ενίσχυση αποβλέπει άλλωστε προς αυτήν την κατεύθυνση.\nΗ βελτίωση περικλείει επίσης γενικότερα την ενίσχυση της φιλοσοφίας του με περισσότερα στοιχεία, για τα οποία όμως δεν μπορεί να γίνει τώρα λόγος, καθώς η ομάδα βρίσκεται ακόμα στο στάδιο της ΚΑΤΟΧΥΡΩΣΗΣ μιας συγκεκριμένης αγωνιστικής βάσης.\nΠροφανώς η συγκεκριμένη ομάδα δημιουργεί προσδοκίες ΚΑΤΑΞΙΩΣΗΣ.\nΓια την ώρα όμως πρέπει να μείνουμε στο προφανές.\nΣτο ότι η χθεσινή εμφάνιση του ΟΦΗ τον «τροφοδοτεί» με αποθέματα αυτοπεποίθησης ενόψει της συνέχειας.\nΣτα «χαρτιά» οι «ασπρόμαυροι» από τα παιχνίδια με τον Ολυμπιακό σε Πειραιά και Ηράκλειο δεν πήραν ούτε βαθμό, και κανένα δεν συνέβαλλε στην βαθμολογική τους πρόοδο.\nΣτην «πράξη», αυτές οι δύο συναντήσεις μπορεί να αποδειχτούν οι ΣΗΜΑΝΤΙΚΟΤΕΡΕΣ της χρονιάς, και να δώσουν στον ΟΦΗ στοιχεία που θα τα «πληρωθεί» στη συνέχεια.


Παναγία των Παρισίων : Μάχη με τις φλόγες, σώθηκε από ολική καταστροφή ο ναός | in.gr\nTAGS: νοτρ νταμπαναγία παρισίωνπυρκαγιά\nΠαναγία των Παρισίων : Μάχη με τις φλόγες, σώθηκε από ολική καταστροφή ο ναός\nΣώθηκε από ολική καταστροφή το οικοδόμημα του ναού - Κατέρρευσαν η στέγη και τα κωδωνοστάσια, γλίτωσαν τα ανεκτίμητης αξίας αντικείμενα στο εσωτερικό του ναού.\n16 Απριλίου 2019, 02:24\nΣυγκλονισμένη παραμένει η κοινή γνώμη από την καταστροφική πυρκαγιά που ξέσπασε στο ναό της Παναγίας των Παρισίων το απόγευμα της Δευτέρας.\nΛίγο πριν τις 7 το απόγευμα (τοπική ώρα), στο πίσω μέρος του γοτθικού καθεδρικού ναού, όπου βρίσκονταν σε εξέλιξη εργασίες συντήρησης τις τελευταίες ημέρες, ξεκίνησε να βγαίνει καπνός και έκαναν την εμφάνισή τους οι πρώτες φλόγες, οι οποίες μέσα σε λίγα λεπτά είχαν επεκταθεί σημαντικά.\nΟι προσπάθειες των εκατοντάδων πυροσβεστών που βρέθηκαν άμεσα στο σημείο δεν ήταν δυνατές για να περιορίσουν σημαντικά τις φλόγες. Αποτέλεσμα ήταν η φωτιά να επεκταθεί σε ολόκληρη τη στέγη, στα κωδωνοστάσια, καθώς και στον ένα πύργο του ναού.\nΣύμφωνα με τον αντιδήμαρχο του Παρισιού, Εμανουέλ Γκρεγκουάρ, η καταστροφή είναι «κολοσσιαία», ωστόσο αξιωματούχος της γαλλικής πυροσβεστικής υπηρεσίας δήλωσε ότι το οικοδόμημα του καθεδρικού ναού της Παναγίας των Παρισίων σώθηκε από ολική καταστροφή.\nΝωρίτερα, οι εκτιμήσεις των πυροσβεστών δεν ήταν αισιόδοξες. «Δεν ξέρουμε αν μπορούμε να την σβήσουμε» έλεγαν οι πυροσβέστες την ώρα που οι φλόγες πέρναγαν στον έναν από τους δύο πύργους που βρίσκονται στην πρόσοψη της εκκλησίας. «Δεν είμαστε σίγουροι ότι μπορούμε να σταματήσουμε την εξάπλωση στο βόρειο καμπαναριό. Αν αυτό καταρρεύσει, σας αφήσω να φανταστείτε την έκταση της ζημιάς» είχε δηλώσει ο στρατηγός Ζαν Κλοντ Γκολε, διοικητής πυροσβεστικής του Παρισιού.\nΔιασώθηκαν ιερά κειμήλια\nΣύμφωνα με Γάλλους αξιωματούχους, τα περισσότερα από τα ιερά κειμήλια και τα αντικείμενα ανεκτίμητης αξίας στο εσωτερικό του ναού έχουν διασωθεί.\nΌπως έγραψε στο Twitter δημοσιογράφος του Paris Match, ο θησαυρός του καθεδρικού, στον οποίο περιλαμβάνονται το αγκάθινο στεφάνι που φορούσε ο Ιησούς Χριστός και τα ιερά κειμήλια, έχει διασωθεί.\nΑξίζει να σημειωθεί πως την προηγούμενη Πέμπτη, είχαν μεταφερθεί εκτός ναού για συντήρηση και καθαρισμό 16 θρησκευτικά αγάλματα.\nΔείτε ζωντανά εικόνα από την Παναγία των Παρισίων:\nΠαραδομένη στις φλόγες η εκκλησία\nΝωρίτερα, πλάνα κατέγραψαν την κατάρρευση του κωδωνοστασίου του ναού, καθώς και την κατάρρευση της οροφής του ναού.\nΈνας πυροσβέστης τραυματίας\nΣύμφωνα με πληροφορίες από την πυροσβεστική υπηρεσία του Παρισιού, ένας άνδρας που λάμβανε μέρος στην επιχείρηση κατάσβεσης έχει τραυματιστεί σοβαρά, χωρίς να έχουν γίνει γνωστές περισσότερες λεπτομέρειες, ενώ όπως τόνισε ο υφυπουργός Εσωτερικών της Γαλλίας δεν υπήρξαν αναφορές για τραυματίες πολίτες από την πυρκαγιά στον ναό της Παναγίας των Παρισίων.\nΆμεσα στο σημείο ο Μακρόν\nΆμεσα στην περιοχή έσπευσε και ο γάλλος πρόεδρος Εμανουέλ Μακρόν, τροποποιώντας το πρόγραμμά του λόγω της δυσάρεστης αυτής εξέλιξης, όπως έγινε γνωστό από αξιωματούχο του Ελιζέ. Ενα πρώτο σχόλιο για την μεγάλη καταστροφή έκανε ο πρόεδρος της Γαλλίας μέσω twitter.\nΛίγες ώρες αργότερα, ο Εμανουέλ Μακρόν θα περνούσε την πύλη της Παναγίας των Παρισίων για να δει τις καταστροφές που σημειώθηκαν στο εσωτερικό του ναού και να συνομιλήσει με τους πυροσβέστες που έλαβαν μέρος στην επιχείρηση κατάσβεσης.\nFire at #notredame pic.twitter.com/hDLcoqqEaW\nΗ κατασκευή του ναού ξεκίνησε το 1163 και χρειάστηκαν περίπου 180 χρόνια για να ολοκληρωθεί και να πάρει τη μορφή που είχε μέχρι το απόγευμα της Δευτέρας. Τον θεμέλιο λίθο έθεσε ο Πάπας Αλέξανδρος Γ΄ και ο Βασιλεύς Λουδοβίκος Ζ΄ της Γαλλίας.\nΔημοσιεύτηκε από Sputnik France στις Δευτέρα, 15 Απριλίου 2019\nΣοκαρισμένη παρακολουθεί η διεθνής κοινότητα τις τραγικές αυτές εξελίξεις. Με μηνύματα τους στο Twitter, χιλιάδες άνθρωποι περιγράφουν τα συναισθήματά τους, βλέποντας τη Notre Dame στις φλόγες, ενώ τις προσευχές τους στέλνουν ηγέτες από κάθε γωνιά του πλανήτη.\n«Το Παρίσι παραμορφώθηκε. Αυτή η πόλη δεν θα ξαναγίνει ποτέ όπως ήταν» δηλώνει συντετριμμένος ο Φιλίπ, ένας 30χρονος άνδρας που έσπευσε στην περιοχή όταν τον ειδοποίησε ένας φίλος του. «Είναι τραγωδία. Αν πιστεύετε στον Θεό, τώρα είναι η ώρα για να προσευχηθείτε» πρόσθεσε.\nΤη φρίκη του για την πυρκαγιά, προτρέποντας τις δυνάμεις της Πυροσβεστικής να «δράσουν γρήγορα», εξέφρασε ο Ντόναλντ Τραμπ.\n«Πόσο φρικτό να βλέπει κανείς την γιγαντιαία πυρκαγιά στον Καθεδρικό της Παναγιάς των Παρισίων, ίσως πρέπει να χρησιμοποιήσουν ρίψεις νερού για να σβήσει. Πρέπει να δράσετε γρήγορα» ανέφερε σε tweet του ο Τραμπ. Άμεση ωστόσο ήταν η απάντηση της υπηρεσίας Πολιτικής Προστασίας της Γαλλίας, τονίζοντάς του πως κάτι τέτοιο θα ήταν καταστροφικό.\nΤην οδύνη της εξέφρασε η γερμανίδα καγκελάριος Άνγκελα Μέρκελ, τονίζοντας ότι ο Καθεδρικός της Παναγίας των Παρισίων είναι ένα «σύμβολο της Γαλλίας» και «του ευρωπαϊκού μας πολιτισμού».\nΚαι η Τερέζα Μέι εξέφρασε τη συμπαράσταση της στον γαλλικό λαό και στις δυνάμεις της πυροσβεστικής που επιχειρούν να σβήσουν τη φωτιά.\n«Η σκέψη μου απόψε είναι στο γαλλικό λαό και στις υπηρεσίες έκτακτης ανάγκης που πολεμούν την τρομερή πυρκαγιά στο καθεδρικό ναό του Notre-Dame», δήλωσε η Βρετανίδα πρωθυπουργός.\nΗ διάσημη Παναγία των Παρισίων, ή απλούστερα Νοτρ Νταμ, έστεκε υπερήφανη στο κέντρο της γαλλικής πρωτεύουσας, όρθια για αιώνες. Γλίτωσε από πολέμους και φυσικές καταστροφές για να καταστραφεί τελικά, εν έτει 2019, από μία πυρκαγιά- τα υπερσύχρονα αντιπυρικά συστήματα δεν κατάφεραν να σώσουν το εμβληματικό ναό, ένα από τα πλέον θαυμαστά αρχιτεκτονικά μνημεία γοτθικού ρυθμού σε όλο τον κόσμο.\nΗ φωτιά που ξέσπασε το απόγευμα της 15ης Απριλίου στο εσωτερικό του ναού εξαπλώθηκε αστραπιαία σε όλο το ξύλινο σκελετό της εκκλησίας, που άρχισε να χτίζεται το 1163 και ολοκληρώθηκε τα μέσα του 13ου αιώνα.\nΣχετικά άρθρα: ➤ «Παναγία μου, τα πάντα καταρρέουν»: Συγκλονίζουν οι μαρτυρίες για την Notre Dame ➤ Παναγία των Παρισίων : Η κατάσταση στο εσωτερικό του ναού [Εικόνες] ➤ Παναγία των Παρισίων: Το μνημείο-θαύμα ➤ Μακρόν: Θα ανοικοδομήσουμε μαζί την Παναγία των Παρισίων ➤ Μακρόν για την πυρκαγιά στην Παναγία των Παρισίων: Καίγεται ένα κομμάτι όλων μας ➤ Εικόνες καταστροφής από την Παναγία των Παρισίων ➤ Βίντεο σοκ: Η στιγμή της κατάρρευσης του καμπαναριού στην Παναγία των Παρισίων ➤ Παναγία των Παρισίων : Η γαλλική απάντηση στη «λύση» Τραμπ για την κατάσβεση της φωτιάς ➤ Τραμπ για Παναγία των Παρισίων: Φρίκη, πρέπει να δράσετε γρήγορα ➤ Μέρκελ για Παναγία των Παρισίων: Καίγεται ένα σύμβολο του ευρωπαϊκού μας πολιτισμού ➤ Παναγία των Παρισίων : Συγκλονισμένος ο γαλλικός Τύπος\n18/01/2022 | 04:08\nΚοινοποίηση: Παναγία των Παρισίων : Μάχη με τις φλόγες, σώθηκε από ολική καταστροφή ο ναός


Πάτρα: “Έτσι ήταν η μοιραία δόση κεταμίνης που σκότωσε την Τζωρτζίνα” – Αποκαλύψεις σοκ από τον Ανδρέα Ηλιάδη\nΑρχική σελίδαΚοινωνίαΠάτρα: “Έτσι ήταν η μοιραία δόση κεταμίνης που σκότωσε την Τζωρτζίνα” – Αποκαλύψεις σοκ από τον Ανδρέα Ηλιάδη\nΟ διευθυντής της ΜΕΘ του Πανεπιστημιακού νοσοκομείου στην Πάτρα, Ανδρέας Ηλιάδης, κατέθεσε στην ανακρίτρια και πλέον εξομολογείται όλα όσα είχε στο μυαλό του, τους τελευταίους μήνες, για την Τζωρτζίνα, την Ρούλα Πισπιρίγκου και τα αίτια πίσω από τους ανεξήγητους θανάτους των τριών παιδιών. Ο εντατικολόγος μιλάει για τη μοιραία δόση που στοίχισε τη ζώη στην 9χρονη, την περίεργη συμπεριφορά της 33χρονης και τις προειδοποιήσεις σε συναδέλφους γιατρούςπου κλήθηκαν στην Αθήνα, να διαχειριστούν την κατάσταση του παιδιού.\nΌπως λέει ο κύριος Ηλιάδης η κεταμίνη που χορηγήθηκε στην Τζωρτζίνα δεν της άφησε το παραμικρό περιθώριο να παραμείνει στη ζωή. Τονίζει και εξηγεί πως η κεταμίνη δεν εκλάπη μέσα από νοσοκομεία, ενώ καλείται να απαντήσει στην πιο κρίσιμη ερώτηση αυτή τη στιγμή. Αυτή που έχει να κάνει με τη διαδρομή της. Σε συνέντευξή του, στην εφημερίδα Real News της Κυριακής αναφέρει: «Υπάρχουν πολλά σκευάσματα κεταμίνης. Πυκνά και μη πυκνά. Εμείς στην Ελλάδα έχουμε το φιαλίδιο που λέγεται κεταμίνα, το οποίο έρχεται από την Ιταλία. Έρχεται μέσω του ΙΦΕΤ και χορηγείται σε ασθενείς με αυστηρότατα πρωτόκολλα. Δεν είναι ένα φάρμακο που βρίσκεται σε κοινή θέα. Έρχεται στο φαρμακείο του νοσοκομείου σε συγκεκριμένες ποσότητες.»\nΟ Ανδρέας Ηλιάδης εξηγεί πως το κάθε φιαλίδιο είναι 50 mg/ml και τονίζει πως μια τέτοια ποσότητα δεν μπορούσε να σκοτώσει ένα παιδί όπως η Τζωρτζίνα. Οι φυσιολογικές δόσεις στα παιδιά είναι 1 με 2 mg ανά κιλό βάρους που σημαίνει πως αν η Τζωρτζίνα ήταν 30 κιλά, μπορούσε άνετα να λάβει χωρίς να πάθει κάποια επιπλοκή ακόμα και 60 mg/ml, δηλαδή λίγο πάνω από μια ολόκληρη αμπούλα. Όμως τα στοιχεία έδειξαν πως η δόση που χορηγήθηκε και σκότωσε την 9χρονη Τζωρτζίνα, δεν είχε καμία σχέση με αυτές τις ποσότητες.\n«Εάν στο αίμα της Τζωρτζίνας βρέθηκαν 6,5 mg/ml κεταμίνης, με βάση υπολογισμούς, κάποιος πρέπει να της χορήγησε από 800 mg/ml έως ένα γραμμάριο. Άρα αν έκλεψε κεταμίνη από νοσοκομεία, πρέπει να είχε 15 αμπούλες. Θεωρώ αδύνατον να έκλεψε τέτοια ποσότητα.»\nΌπως πιστεύει ο Ανδρέας Ηλιάδης το άτομο που χορήγησε την κεταμίνη στην Τζωρτζίνα δεν την έκλεψε από νοσοκομεία. Η δική του εκτίμηση είναι πως η μοιραία δόση ήταν συμπυκνωμένη σε μεγάλο φιαλίδιο. «Δεν θα μπορούσε να κάθεται και να σπάει αμπούλες» λέει χαρακτηριστικά. Το θέμα φυσικά είναι πώς βρέθηκε αυτή η ποσότητα στα χέρια του ανθρώπου που ήθελε να σκοτώσει την Τζωρτζίνα; «Στο διαδίκτυο μπορείς να αγοράσεις τα πάντα» λέει με νόημα.\nΟ Ανδρέας Ηλιάδης είχε ενημερώσει μεταξύ άλλων και τους συναδέλφους του, στην Αθήνα, να έχουν τα μάτια τους 14. Τους είχε ζητήσει να προσέχουν ιδιαίτερα τις κινήσεις που έκανε η Ρούλα Πισπιρίγκου. «Σκέφτηκα όχι το «απλό Μινχάουζεν δια αντιπροσώπου» αλλά το πιο περίπλοκο και σπάνιο το «θανατηφόρο Μινχάουζεν, για το οποίο μπορεί κανείς να βρει πληροφορίες σε πιο προχωρημένα συγγράμματα. Οι δράστες με αυτό το σύνδρομο φτάνουν να δολοφονούν τους ανθρώπους που είναι δίπλα τους. Προσπάθησα να το αποκλείσω αλλά δυστυχώς δεν μπόρεσα.»\nΣτην απολογία της η Ρουλα Πισπιρίγκου είχε υποστηρίξει ότι δεν ξέρει πως βρέθηκε η κεταμίνη στο κορμάκι της Τζωρτζίνας και μίλησε για ενδεχόμενο ιατρικό λάθος. «Δεν μπορώ να ξέρω. Έχω τη πληροφορία ότι πρόκειται περί νοσοκομειακού φαρμάκου και ότι χορηγείται σε ΜΕΘ από εντατικολόγους. Επομένως πιστεύω ότι κάτι συνέβη όσο ήμασταν στο νοσοκομείο χωρίς να κατηγορώ κανέναν από τους γιατρούς ή νοσηλευτές, ότι δηλαδή έκαναν κάτι επίτηδες», ανέφερε στην κατάθεσή της η 33χρονη.\nΣύμφωνα με τα στοιχεία η κεταμίνη χορηγήθηκε στην Τζωρτζίνα όσο ήταν ακόμα ζωντανή, πριν δηλαδή μπουν στο δωμάτιο οι γιατροί. Στις εξετάσεις βρέθηκε ότι η ουσία είχε προλάβει να μεταβολιστεί στον οργανισμό του παιδιού, καταρρίπτοντας το βασικό επιχείρημα της κατηγορουμένης ότι η κεταμίνη πιθανότητα δόθηκε την ώρα της προσπάθειας ανάνηψης, καθώς το παιδί ήταν ήδη νεκρό.


CityFoodAtHome: Για τους λάτρεις του φαγητού - Cosmogony\nΨάχνεις διάφορους τρόπους για να περάσει η ώρα σου στην καραντίνα; Σου έχω τη λύση! Ήρθε η ώρα να αναπτύξεις τις μαγειρικές σου ικανότητες. Δεν έχεις ιδέες; Δεν έχεις ιδέα από μαγειρική; Πάλι σου έχω τη λύση! Τι θα έκανες χωρίς εμένα τέλος πάντων…\nCityFoodAtHome! Μια σελίδα στο Instagram αυστηρά για λάτρεις του φαγητού που θα σου δώσει τις καλύτερες και γρήγορες ιδέες για να μη μείνεις ποτέ νηστικός!\nΠοιος βρίσκεται πίσω από το προφίλ; Ο Άγγελος Ευαγγελινός. Απόφοιτος Ιατρικής Βιοχημείας και με μεταπτυχιακό στην Αναπαραγωγή και Εγκυμοσύνη (μιλάμε για έξυπνο παιδί) αποφάσισε να δημιουργήσει μια σελίδα για να παρουσιάσει την αγάπη του για το φαγητό.\nΒέβαια, το μικρόβιο της σελίδας του το «έβαλε» η πολύ καλή του φίλη.\n«Αρχικά δεν είχα σκεφτεί ποτέ να φτιάξω σελίδα. Απλά όταν μαγείρευα μου άρεσε πάντα να φωτογραφίζω το φαγητό (γιατί by the way είναι όντως τέχνη για μένα) και κάποιες φορές το ανέβαζα story. Ε και η φίλη μου μου είπε να κάνω μια σελίδα γιατί φαίνονται τέλεια και θα αρέσουν στον κόσμο».\nΚαι κάπως έτσι γεννήθηκε η ιδέα του CityFoodAtHome. Στη σελίδα θα βρεις ιδέες πολύ εύκολων φαγητών, γλυκών και σνακ με πολύ απλά υλικά. Αν θες να φτιάξεις το cheat meal σου ή αν είσαι vegetarian ή αν θες να δοκιμάσεις διεθνή κουζίνα, ο Άγγελος θα σου προτείνει τα καλύτερα γεύματα για σένα αλλά και για να εντυπωσιάσεις την παρέα σου!\nΜάλιστα, εγώ ήδη επιχείρησα να φτιάξω ένα κριθαρότο που έχει φτιάξει. Worth the shot!\nΠολύ σύντομα θα ανέβουν και χριστουγεννιάτικες λιχουδιές, οπότε… Κάνε γρήγορα follow τη σελίδα, κάνε και τον Άγγελο για να τον ευχαριστήσεις προσωπικά για τις υπέροχες ιδέες του και καλή απόλαυση!\nFOLLOW ΑΓΓΕΛΟΣ ΕΥΑΓΓΕΛΙΝΟΣ\ncheat meal, CityFoodAtHome, instagram, vegetarian, Άγγελος Ευαγγελινός, διεθνής κουζίνα, ΚΑΡΑΝΤΙΝΑ, παρέα, ΥΛΙΚΑ, φαγητό